НИС >Investitori > Korporativno upravljanje > Savetodavni odbor\nSavetodavni odbor Generalnog direktora\nDiplomirao je 1990. godine na Naftnom institutu «Akademika M.D. Milionšikova» u Groznom, specijalnost „tehnologija i kompleksna mehanizacija razrade naftnih ležišta“.\nRadnu karijeru započeo je 1990. kao operater proizvodnje nafte i gasa, da bi tokom godina radio kao majstor, rukovodilac pogona proizvodnje nafte i gasa, glavni inženjer uprave proizvodnje nafte i gasa Harampurneft, PO Purneftegaz. U 1998. godini najpre je radio kao rukovodilac uprave proizvodnje nafte i gasa Tarasovskneft, PO Purneftegaz. U periodu od 1998. do 2001. godine bio je na funkciji rukovodioca uprave proizvodnje nafte i gasa Zapoljarneft, PO Nojabrskneftegaz. Od 2001. do 2002. bio je na poziciji rukovodioca projekta za proizvodnju nafte Paljanovski. Od 2002—2005. godine obavljao je dužnost zamenika generalnog direktora za nove projekte PO Nojabrskneftegaz. Od 2005–2008. godine bio je na funkciji generalnog direktora kompanije Gazpromneft-Hantos, a od 2008–2011. na dužnosti generalnog direktora kompanije Gazpromneft-Nojabrskneftegaz. Od 2011. do 2013. godine bio je na funkciji izvršnog direktora za implementaciju ruskih projekata kompanije Gazpromneft-Razvitie, izvršnog direktora kompanije Gazprom neft šelf i vršilac dužnosti generalnog direktora kompanije Gazprom neft šelf.\nu periodu od 2014. do 2017. godine bio je generalni direktor kompanije Gazprom neft šelf, da bi u periodu 2017-2018. bio na poziciji izvršnog direktora kompanije Gazpromneft-Razvitie. Na poziciju prvog zamenika generalnog direktora NIS a.d. Novi Sad dolazi u avgustu 2018 godine.\nprvi zamenik generalnog direktora - direktor Divizije Downstream\nOd 1996. do 2001. godine radio je u kompaniji Alfa-EKO u kojoj je napredovao od pozicije menadžera do rukovodioca Sektora za izvoz nafte. Godinu dana kasnije pridružio se kompaniji SIBUR, u kojoj je najpre vodio Sektor za prodaju tečnih petrohemijskih proizvoda, a zatim Sektor za prodaju tečnog naftnog gasa. Godine 2006. došao je na mesto zamenika generalnog direktora kompanije JUKOS Eksport Trejd. Bio je odgovoran za prodaju i izvoz svih naftnih derivata i petrohemijskih proizvoda kompanije JUKOS. Karijeru je nastavio u kompaniji Rosnjeft u kojoj je radio od 2007. do 2012. na poziciji zamenika direktora Sektora za izvoz nafte i naftnih derivata. Istovremeno je radio i kao generalni direktor kompanije RN-Bunker koja je stvorena „od nule“ i za tri godine postala lider na ruskom tržištu u snabdevanju plovnih objekata gorivom. U 2012. godini je radio u kompaniji Magnatek, najvećoj ruskoj nezavisnoj trgovačkoj kompaniji, u kojoj je učestvovao u organizaciji prerade ruske sirove nafte u rafineriji u Kazahstanu. Od 2013. do 2014. godine radio je u Objedinjenoj petrohemijskoj kompaniji, u kojoj je bio odgovoran za osmišljavanje svakodnevnih poslovnih delatnosti u okviru nezavisnog poslovanja kompanije AFK Sistem. Pre dolaska u NIS, u junu 2017. godine, radio je na poziciji zamenika generalnog direktora za komercijalne poslove u kompaniji Ufaorgsintez, jednoj od najvećih ruskih proizvođača polimera i fenola.\ndirektor Bloka „Promet”\nGodine 2000. počinje sa radom u kompaniji Sverdlovsknjefteprodukt kao zamenik upravnika Sektora za prodaju naftnih derivata, a nepunih godinu dana kasnije postaje i prvi čovek ovog Sektora. U kompaniji Jekaterinburgskaja kompanija po nefteproduktam počinje da radi 2002. godine kao komercijalni direktor. Na istoj poziciji, ali u Sverdslovsknjefteproduktu, počinje da radi 2005. godine. U Gasprom njeft prelazi 2008, na mesto generalnog direktora kćerke-firme Gaspromnjeft – Čeljabinsk. Od 2013. do marta 2015. godine bio je generalni direktor kompanije Gaspromnjeft-Ural, Gaspromnjeft-Tjumenj, Gaspromnjeft-Ural.\ndirektora Bloka „Prerada”\nzamenik generalnog direktora, direktor Funkcije strategiju i investicije\nSvoju profesionalnu karijeru započeo je 1997. godine u kompaniji AGA AB i Columbus IT Partner kao konsultant za uvođenje ERP sistema Concord u raznim kompanijama, uključujući naftnu kompaniju Tatnjeft i trgovinskom centru kompanije Henkel Ekolab. Svoje stručno iskustvo razvijao je u mnogim kompanijama, uključujući i kompanije Lukoil i McKinsey&Co. U Lukoilu tri godine je radio kao glavni ekspert u odeljenju spajanja i preuzimanja, a potom 2006. godine u McKinsey&Co preuzima poziciju konsultanta na projektima za vodeće kompanije u Ruskoj Federaciji u nizu privrednih oblasti: petrohemijskoj, bankarskoj, telekomunikacionoj industriji, industriji avio-prevoza i proizvodnje cevi velikog prečnika. Pre dolaska u NIS sedam godina je radio u grupi kompanija Severstalj a poziciji direktora za strategiju i razvoj poslovanja holdinga Sveza.\nDiplomirao je 2006. godine na Udmurtskom državnom univerzitetu, odsek "Ekonomija i upravljanje u preduzeću naftne i gasne industrije“ sa izvanrednim uspehom. Stekao je srednju stručnu spremu u pravnoj oblasti. Poseduje diplomu prevodioca za engleski jezik.\nGodine 2002. počeo je da radi u Votkinskoj upravi za proizvodnju nafte i gasa OAD Udmurtnjeft u Službi za industrijsku bezbednost. Od 2003. do 2004. godine radio je kao stručnjak u ZAD TKRS (tekući i kapitalni remont bušotina) u finansijskom odeljenju. Od 2005. do 2006. godine obavljao je poslove vodećeg inženjera u finansijsko-ekonomskom bloku OAD Udmurtnjeft (ćerka firma TNK-VR).\nOd 2006-2008. godine radio je u holding kompaniji grada Moskve na različitim pozicijama. Od 2008. do 2015. godine obavljao je poslove u različitim odeljenjima OAD Gaspromnjeft od vodećeg stručnjaka Departmana za investicije i proizvodnu efikasnost do rukovodioca Uprave za povećanje efikasnosti poslovanja. Godine 2013. je uspešno završio Akademiju upravljanja velikim projektima OAD Gaspromnjeft u Centru za inovacije Skolkovo u Moskvi. Godine 2015. prelazi na radno mesto OAD ARKTIKGAZ (Zajedničko preduzeće Gaspromnjeft i NOVATEK), na mesto zamenika generalnog direktora za finansije.\nZavršila je univerzitet u Siktivkaru i stekla zvanje pravnika 1998. godine, potom na istom univerzitetu i zvanje ekonomiste 2007. godine.\nSvoju profesionalnu karijeru započela je kao ekspert u Antimonopolskom odboru Rusije i nastavila kao vodeći pravnik u velikoj međunarodnoj kompaniji za proizvodnju celuloze i papira. Nakon toga, preselivši se u Sankt-Petersburg, radila je kao rukovodilac organizacionog dela za sudska pitanja, a kasnije je rukovodila poreskom službom u američkoj pravnoj kompaniji za konsalting.\nNadalje je nastavila karijeru na rukovodećim pozicijama pravnog organizacionog dela jedne od najvećih vertikalno integrisanih kompanija naftne i gasne industrije, rukovodila je odeljenjima za zaštitu kompanije u oblasti antimonopolskog, poreskog, carinskog i deviznog zakonodavstva. Pre dolaska u NIS rukovodila je Centrom za regulatorno pravo i sudsku zaštitu. Centar je obavljao poslove koji su se odnosili na industrijsku bezbednost i zaštitu na radu, ekologiju i eksploataciju mineralnih resursa, poresko i carinsko pravo, antimonopolsko regulisanje i sudsku zaštitu. Pored pravnih pitanja Centar se pod rukovodstvom Oksane (više od 100 pravnika širom RF) bavio i razradom i realizacijom strategija zaštite javno-pravnih interesa kompanije, upravljanjem projektima digitalizacije pravne podrške u kompaniji, projektom evidencije revizija i sudske baze.\nTokom svog rada više puta je dobijala nagrade i zahvalnosti – kako na korporativnom, tako i federativnom nivou. Uvrštena je u listu Najboljih pravnika RF po verziji Chamber 500, bila je imenovana za Najboljeg korporativnog pravnika RF.\nU junu 2022.godine imenovana je za zamenika Generalnog direktora NIS a.d. Novi Sad, direktora Funkcije za pravna i korporativna pitanja.\nOksana govori engleski jezik.\nPoseduje dva viša vojna obrazovanja i bogato profesionalno iskustvo u oblasti korporativne zaštite. Između ostalog, radio je na poziciji rukovodioca Službe za korporativnu zaštitu u Slavneft-Jaroslavnefteorgsintez i na poziciji zamenika generalnog direktora u investicionoj kompaniji Jarfinvest. U našu kompaniju došao je 2009. godine, na poziciju savetnika zamenika generalnog direktora za korporativnu zaštitu.\nNa Istorijskom fakultetu Brijanskog državnog univerziteta, na smeru „Istorija i pravo“, diplomirala je 1992. godine. Dve godine kasnije, stekla je zvanje psihologa na Fakultetu za psihologiju na Brijanskom državnom univerzitetu.\nProfesionalnu karijeru započinje 1997. godine u Centru za profesionalnu orijentaciju i psihološku podršku, na poziciji rukovodioca naučno-metodološkog odeljenja – psiholog-konsultant. U Centru se zadržava do 2000. godine, kada prelazi u kompaniju Meljkruk u kojoj je bila imenovana za zamenika rukovodioca Službe za upravljanje kadrovima. Svoje profesionalno iskustvo obogatila je radeći u kompaniji Desnol, na poziciji direktora ljudskih resursa, pored koje je imala i dodatno zaduženje kao generalni direktor u ćerkama firmama pomenute kompanije. Na poziciji direktora za kadrove radila je dve godine, od 2006. do 2009, i u kompaniji Rositi. Nakon toga, počinje da radi u Gazprom neftu, na poziciji rukovodioca Uprave za rad sa kadrovima u Direkciji regionalnih prodaja.\nDiplomirao je na Pravnom fakultetu Moskovskog državnog univerziteta „Lomonosov“.\nProfesionalnu karijeru započeo je u industriji nafte i gasa, a tačnije u kompaniji TNK-VR, gde je radio na različitim pozicijama u Downstream-u, od šefa kabineta potpredsednika do zamenika generalnog direktora za HSE u Rjazanskoj rafineriji nafte u Rusiji.\nParalelno sa razvojem profesionalne karijere nastavio je stručno da se usavršava na studijama poslovne administracije na Ruskoj privrednoj akademiji, kao i biznis analitike u Harvardskoj poslovnoj školi.\nU kompaniju NIS je došao 2014. godine, na poziciju savetnika direktora prerade. Tri godine kasnije radio je na poziciji direktora Projektnog ofisa, OMS-a, a početkom 2022. godine imenovan je za direktora Funkcije za HSE.\nGodine 1985. stekao je zvanje inženjera za energetska brodska postrojenja. Osim toga, završio je Diplomatsku akademiju (1994. godine u Moskvi), i Visoku komercijalnu školu (1999. godine u Moskvi), smer „Finansije i revizija“. Od 1985. do 1991. godine radio je na pozicijama u struci, u mornarici. Od 1994. do 1998. godine bio je zaposlen u Ministarstvu inostranih poslova Ruske Federacije, a deo njegovih službenih aktivnosti je podrazumevao i dugotrajna službena putovanja u zemlje balkanskog regiona. Od 1998. do 2009. godine radio je na različitim pozicijama u Aeroflotu, uključujući i poslove predstavnika kompanije na Balkanu (šest godina), i radno mesto rukovodioca odeljenja za kontrolu devizno-finansijskog poslovanja inostranih predstavništava (dve godine).\ndirektor Funkcije za internu reviziju\nzamenik generalnog direktora za petrohemijske poslove\nDiplomirao je Hemijsko inženjerstvo na Tehnološkom fakultetu u Beogradu 1995. godine.\nKarijeru je započeo u kompaniji Zdravlje Aktavis Srbija gde je prvobitno radio kao hemijski inženjer u laboratoriji za organsku hemiju, zatim kao specijalista na poluindustrijskom postrojenju i potom tehnički direktor organizacionog dela Hemija. Godine 2003. je imenovan za zamenika generalnog direktora, a u decembru 2004. i za generalnog direktora ove kompanije. Godine 2007. od strane Privredne komore Srbije proglašen je za menadžera godine. Od aprila 2009. do dolaska u NIS vršio je dužnost generalnog direktora kompanije Operations Actavis UK Ltd. Od 2012. godine je zaposlen u naftnoj kompaniji NIS kao zamenik generalnog direktora za petrohemijske poslove. Izabran je za člana Nadzornog odbora HIP Petrohemije u martu 2013. godine. U avgustu 2021. godine izabran je za predsednika Nacionalnog naftnog komiteta Srbije.\ndirektor Naftagas–Naftni servisi d.o.o. Novi Sad


Ko je odgovoran za nasilje u Mahali - Politika - Dnevni list Danas\nPočetna » Politika » Ko je odgovoran za nasilje u Mahali\nKrizni štab opštine Kosovska Mitrovica traži izjašnjavanje Skupštine Srbije\nKo je odgovoran za nasilje u Mahali\nKPS najavljuje plan bezbednosti\nSkupština opštine Kosovska Mitrovica zbog nedavnih incidenata u severnom delu grada formirala je Krizni štab koji je juče zatražio od Odbora za bezbednost i Odbora za Kosovo i Metohiju Skupštine Srbije da razmotre događaje u tom gradu uoči i posle Nove godine, izjavio je za Danas Marko Jakšić, potpredsednik Skupštine zajednice opština KiM.\n0Piše: J. T. 13. januara 2009. 19.51\nPrema njegovim rečima, Krizni štab se juče obratio i predsedniku Narodne skupštine Slavici Đukić-Dejanovićsa zahtevom da srpski parlament formira anketni odbor koji bi utvrdio ko je odgovoran za incidente i nasilje u severnom srpskom delu Kosovske Mitrovice, imajući u vidu izjave pojedinih srpskih političara s KiM da su, kako kaže, „Srbi sami sebe ranjavali i napadali“.\nKao razloge za formiranje Kriznog štaba Jakšić, između ostalog, navodi „nesposobnost Euleksa da zaštiti Srbe i održi red, prestanak rada policije Unmika, pritisak Velike Britanije da se u severnom delu grada uvede vojna uprava i ukinu sve institucije“. Poslednji nemiri u srpskom delu Kosovske Mitrovice biće tema i naredne sednice Skupštine zajednice opština koja je zakazana za 22. januar, najavio je Jakšić.\nBesim Hoti, portparol Kosovske policijske službe za region Kosovske Mitrovice, izjavio je da KPS priprema zajednički plan policijskih jedinica kako bi odgovorila zahtevima stanovnika Bošnjačke mahale za podizanje nivoa sigurnosti. Hoti, kako prenose prištinski mediji, nije želeo da iznosi detalje tog plana. Stanovnici Bošnjačke mahale, posle više incidenata pre i posle novogodišnjih praznika, zatražili su zaštitu specijalnih jedinica KPS-a.


Tajni sporazum SAD, Vatikana i Nemačke o uništenju pravoslavlja - VIDEO | WebTribune\nHome IZA OGLEDALA Tajni sporazum SAD, Vatikana i Nemačke o uništenju pravoslavlja – VIDEO\nPosted date: новембар 05, 2014 In: IZA OGLEDALA\nNa okruglom stolu „Srbija i Trilateralna komisija“, održanog 30. oktobra 2014. u organizaciji Pokreta za Srbiju. Učešće su uzeli prof. dr Smilja Avramov, novinar Ljubomir Kljakić, novinar Milan Vidojević i advokat Goran Petronijević, a moderator je bio Oliver Vulović.\nOkrugli sto je organizovan povodom zasedanja evropske grupe Trilateralne komisije u Beogradu od 31. oktobra do 2. novembra 2014.\nKada je Trilateralna komisija u pitanju, nema nedoumica, nema tajne i nema misterije.\nOvo stoga, što je od svog osnivanja 1973. do danas, Trilateralna komisija jedna od onih nekoliko uticajnijih organizacija koje ideološki, politički i propagandno servisiraju američku korporativnu oligarhiju, njen transnacionalni savez moći i njen agresivni program svetske dominacije. Reč je o tradiciji dugoj čitav jedan vek.\nOgraničena demokratija, totalni društveni nadzor i totalna kontrola, sistemsko i sistematsko isključenje čoveka iz odlučivanja o vlastitom životu, permanetni klasni rat korporativne oligarhije protiv čovečanstva i, naročito, neprikosnovenost korporativnih i geopolitičkih interesa SAD u svetskim poslovima, jesu dogme kojih se tokom proteklih četrdeset godina Trilateralna komisija dosledno drži. To je doktrina liberalnog fašizma sa svojim brojnim derivatima.\nBeogradski sastanak evropske grupe Trilateralne komisije ima da još jednom potvrdi takvo stanje činjenica…\nProf. dr Smilja Avramov je između ostalog rekla:\nPravoslavlje mora biti izbačeno iz svetskih komunikacija, kao religija, jer je to jedini homogenizirajući momenat pravoslavnih zemalja koji ima političke dimenzije, i globalizacija uz Pravoslavlje teško da će uspeti. Otuda uništenje Pravoslavlja, ali i prodor u Pravoslavnu Crkvu i bacanje teških para da bi se pridobili pojedini rukovodioci Pravoslavlja, i da bi se na taj način uništila srž teologije pravoslavne.\nJer ono što su konstatovali, a što nama pravoslavcima, koji verujemo u Pravoslavlje, što je vrlo značajno, i što je konstatovano na jednom od njihovih sastanaka, – da je jedina teološka misao – pravoslavna, koja se može vezivati sa civilnim shvatanjem društva i sa onim što oni zovu globalizacija, uz onaj minimum socijalnog momenta.“


Istocno od Dunava prostire se plodna ravnica, kojutu i tamo presecaju naselja više il manje rasporedena duz puta koji povezuje Novi Sad i Sombor, prolazecikroz prilicno vazna naseljena mesta kao što su Backa Palankai Odzaci.\nJedno od tih mestakoje se citavom svojom duzinomprostire uz put, alikoje se sve više granai zadire u polja, šireci se i prema poznatom kanalu “Dunav - Tisa –Dunav” (Kanal D-T-D) jei selo Doroslovo, gde se nalazinovi prestizni kompleks za seoski turizam “Re di Quaglie”.\nAko je Vojvodina carobna zemlja, kojom se prolazi i prelazi, onda je selo Doroslovo pravi pravcati, jedinstveni i prekrasan biser. To je selo koga treba upoznati, ali pre svega, treba ga doziveti ziveci u njemu, uronjeni u posebnu dimenziju prostora i vremena, koja ima svoj ritam, boje, mirise i arome koji pripadaju nekim drugim vremenima.\nDoroslovo je malo mesto koje je oduvek zivelo od plodova zemlje i uzgoja stoke, usred prirode, gde šljive, breskve i grozde kradu krpice zemlje od nepreglednih polja kukuruza i suncokreta.\nPosebno je dobra njegova geografska pozicija: nalazi na samo 6 kilometara od Dunava, koji oznacava granicu sa Hrvatskom, desetak kilometara je udaljeno od istorijske rimske banje Apatin, a samo 17 kilometara od Sombora, ciji veoma vazan vojni aerodrom uskoro treba da bude pretvoren u aerodrom za civilni vazdušni saobracaj. Ako se pode prema jugu, na 80 Km udaljenosti nalazi se Novi Sad, glavni grad Vojvodine, a do Beograda, sa medunarodnim aerodromom, imasamo 160 kilometara.


U poslednja dva dana, broj obolelih na bolničkom lečenju, u Novom Pazaru, skoro da je na istom broju 135-136. U istom periodu broj novoprimljenih je isti. Ukupno je hospitalizovano 28 ili oba dana po 14 – 19 iz Novog Pazara pet iz Raške, tri iz… »\nVozač kamioneta Zoran S. zadobio frontalni kosi prelom glave i prelom desnog maksilarnog sinusa, kao i frakture rebara. Vozač Zoran S. (31) iz Šapca, koji je upravljao kamionetom ekipe " Kuća od srca" koji se u petak sudario sa kamionom “skanija”… »\nVozač kamioneta Zoran S. zadobio frontalni kosi prelom glave i prelom desnog maksilarnog sinusa, kao i frakture rebara. Vozač Zoran S. (31) iz Šapca, koji je upravljao kamionetom ekipe "Kuća od srca" koji se u petak sudario sa kamionom “skanija” u… »


Vidović: RS nije prezadužena, dug iznosi 5,1 milijardu KM - informativa.ba\nBiznis Finansije Vidović: RS nije prezadužena, dug iznosi 5,1 milijardu KM\nMinistrica finansija Republike Srpske (RS) Zora Vidović tvrdi da taj bh.entitet nije prezadužen.\nKomentarišući optužbe opozicije u Narodnoj skupštini da je RS prezadužena, Vidović je u obraćanju entitetskom parlamentu istakla da se uzeti krediti redovno vraćaju te da se smanjuje dug po tom osnovu, koji iznosi oko 5,1 milijardi KM ili 48,7 posto BDP-a.\nOpozicija u RS upozorila je danas da će zaduženje tog bh. entiteta biti povećano za oko milijardu KM, ukoliko se usvoje odluke za kredit od 150 miliona eura za šest kilometara obiliaznice kod Doboja te odobre entitetske garancije do iznosa od 800 miliona KM.\nNisu upitna, naveli su, ulaganja u infrastrukturu, ali se postavlja pitanje da li se svi ti projekti moraju finansirati iz kredita.\nVidović kaže da RS ima mogućnosti da vraća i nova zaduženja.\nU entitetskom parlamentu u toku je rasprava o Prijedlogu odluke o iznosu garancija koje RS može izdati u ovoj godini, a do iznosa od 800 miliona KM.\nResorna ministarstva su iskazala interes za izdavanje garancija prvenstveno u oblasti energetike, zdravstva, kao i za Olimpijski centar "Jahorina".


Treba na vreme prepoznati i koju vrste inteligencije dete ima.\nNaučnici su 45 godina pratili 5.000 najpamentinije dece u SAD, sve da bi utvrdili kako se treba ponašati ako vam je dete nadareno, prenosi Newsweek.rs.\nGlavni zaključak: čak i nadarenoj deci treba učitelj kako bi dostigla svoj puni potencijal. Studija je pratilo 0,1 odsto nadarene dece i poznata je kao "Studija matematički posebne omladine", a počela je još 1971. godine.\nStudija se suprostavljala sistemu koji obično više pazi loše studente umesto kako glasi još jedan nalaz - one najbolje.\n"Svidelo se nekome ili ne, ta deca će jednog dana kontrilosati naše društvo", kaže Džonatan Vej, psiholog sa univerziteta Djuk. Postaće naučnici, akademici, direktori bogatih kompanija sudije, senatori ili milioneri.\nNažalost, kako je studija pokazala, deca koja pokazuju sklonost ka matematici ili nauci ne dobijaju podršku kakvu treba. Profesori se najčešće bave decom ispod proseka.\nMišljenje da se deca koja su inteligentna mogu sama je pogrešno, nalaz je studije. Jedna od nalaza studije je i da preskakanje razreda može pomoći ovoj deci. Ona deca kojoj je to omogućeno pokazala su 60 odsto bolje rezultatenego ona koja to nisu imala.\nZa roditelje koji otkriju da im je dete nadareno poruka je jasna - kada to saznamo, treba mu izadavati sve teže i teže zadatke kako bi se videlo gde im je limit. Takođe, treba na vreme prepoznati koju vrste inteligencije dete ima.


SRS “9.januar” poziva građane RS-a na bojkot besmislenog referenduma\nNa današnjoj konferenciji za novinare predsjednik Srpske radikalne stranke “9. januar“ Mirko Blagojević izjavio je da su izjave premijera Željke Cvijanović, a u vezi termoelektrane Stanari o tome da je izgradnja iste koštala oko 400 miliona eura i da će ista zapošljavati oko 1.000 radnika koji će imati platu oko 1.200 KM u potpunosti potvrđuju tezu srpskih radikala da je sve oko izgradnje termoelektrane(TE) obavijeno jednim velom tajne, saopštila je stranka.\nU saopštenju stoji da “svaki ozbiljan premijer bilo koje ozbiljne države bi izašao sa tačnim i preciznim podacima o svemu u vezi izgradnje i funkcionisanja termoelektrane ali je očigledno da se mnogo toga krije od javnosti”.\nBlagojević je istakao da je jedino sigurno, precizno i tačno utvrđeno to da je Republika Srpska na nedozvoljen način ostala bez bilo kakve naknade i bez vlasništva rudnika Stanari, a čije su zalihe uglja tačno i precizno utvrđene i iznose 55 milijardi eura.\nBlagojević je pozvao građane Republike Srpske da ne izađu na besmisleni i privatni referendum Milorada Dodika i podsjetio da je nažalost Srpska radikalna stranka „9. januar“ jedina politička stranka koja aktivno vodi antireferendumsku kampanju, te su rezultati naše antireferendumske kampanje svakim danom sve vidljiviji i da imamo svakim danom sve više pristalica bojkota referenduma.\nZasjedao Kolegij Narodne skupštine: RS će mijenjati Zakon o praznicima!\nKartelske cijene hrane polako zahvataju i našu zemlju: Ko će regulirati moć trgovačkih lanaca?


VojvodinaCafe - Subotička sinagoga među “7 najugroženijih”\nSubotička sinagoga među “7 najugroženijih”\nVest objavljena: 06.03.2014 10:31\nVodeća evropska organizacija za baštinu, Evropa Nostra i Institut Evropske investicione banke proglasili su 11 kulturno-istorijskih spomenika i lokaliteta koji su ušli u uži izbor za program "7 najugroženijih" za 2014. godinu. Među ugroženim znamenitostima našli su se i Rimsko arheološko nalazište u Makedoniji, srednjovekovni manastir u Jermeniji, dva istorijska kvarta u Kastoriji u Grčkoj, citadela u Italiji iz 18. veka i scenska oprema pozorišta u Belgiji iz 19. veka.\nNeki od njih su u opasnosti zbog nedostatka sredstava ili ekspertize, drugi zbog zapuštenosti ili neadekvatno planiranog razvoja, navodi u saopštenju Evropa Nostra. Proglašenje nominacija podudara se sa otvaranjem konferencije "Prvo baština: ka zajedničkom pristupu za održivu Evropu" koja se održava u Atini kao deo grčkog predsedavanja Evropskom Unijom. Finalna lista 7 najugroženijih spomenika biće objavljena 5. maja ove godine na Evropskom kongresu baštine, koji će se održati u Beču. "Ovi spomenici i lokaliteti odabrani su ne samo na osnovu njihovih izuzetnih kulturnih vrednosti, već i zbog ozbiljne opasnosti u kojoj se nalaze", kaže Pit Jaspert (Piet Jaspaert), predsednik savetodavne grupe programa "7 najugroženijih". On je dodao da je jedan od ključnih aspekata pri odabiru bio i zalaganje lokalnih zajednica i napori različitih državnih i privatnih lica da se ova mesta očuvaju. "Na kraju, važan kriterijum bio je i potencijal ovih mesta da stimulišu društveno-ekonomski razvoj", istakao je Jaspert.


Nikolić: Vojvodina nema šta da izgubi : Nadlanu.com\nNikolić: Vojvodina nema šta da izgubi\nObjavljeno 27. avg 2013. / 20:46:45\n"Preostalo je samo 90 minuta tokom kojih ćemo pokušati da ostvarimo ono u šta niko nije verovao i o čemu niko nije želeo ni da priča, a to je plasman u grupnu fazu Lige Evrope, što je zaista pravi podvig", rekao je Nikolić.\nPrema njegovim rečima, rezultat od 1:1 u prvoj utakmici, daje lepe šanse gostujućoj ekipi, iako se, kako je kazao, na prvi pogled čini da je domaćin u prednosti.\n"Znamo da moramo da postignemo gol i na taj način i pripremamo utakmicu. Situacija pred revanš sa Šerifom je slična onoj u kojoj smo bili pred drugi meč sa Bursasporom, s tim što smo u malo boljem položaju, jer je tada protivnik u Novom Sadu postigao dva gola", kazao je trener novosadskog superligaša.\nNikolić je istakao da njegovi igrači u prestojećem meču u Moldaviji mogu mnogo da dobiju, a sa druge strane nemaju šta da izgube, jer su već ostvarili veliki uspeh u kvalifikacijama za Ligu Evrope, te da zbog toga u meč ulaže bez pritiska.\n"U prvoj utakmici smo upoznali protivnika i znamo da se radi o izuzetno čvrstoj ekipi, fizički izuzetno jakoj koja ima vrlo malo slabih tačaka. Dobra stvar za nas je što u revanšu pravo nastupa nemaju dva Brazilca, Kadu i Lukanor, koji su glavne poluge u napadu Šerifa", rekao je Nikolić, dodajući da se "može desiti da upravo zbog neigranja pomenutih fudbalera Moldavci još veći akcenat stave na čvrstinu u igri".\nNikolić je kazao da postoji mogućnost promena u sastavu Vojvodine u odnosu na prvi meč sa Šerifom, ali je naglasio da je siguran da će svaki fudbaler koji izađe na teren dati svoj maksimum.\n"Ponašanje igrača posebno u poslednjih dva-tri dana daje mi za pravo da budem optimista i da verujem da možemo stići do rezultata kojim bi našim navijačima omogućili da u Novom Sadu tokom cele jeseni gledaju evropske utakmice", istakao je Nikolić.\nOn je rekao da će fudbaleri Vojvodine na treninzima redovno vežbati izvođenje jedanaesteraca jer je, kako je kazao, vrlo realna opcija da se pitanje plasmana u Ligu Evrope odluči upravo sa bele tačke.\nRevanš meč Šerif - Vojvodina igra se u Tiraspolju u četvrtak od 19 sati po srednjeevropskom vremenu.


Upoznati sa ceremonijom otvaranja EYOF-a: Abdulah Skaka ugostio zvaničnike – Sport Centar Upoznati sa ceremonijom otvaranja EYOF-a: Abdulah Skaka ugostio zvaničnike – Sport Centar\nNajviši državni, entitetski i kantonalni zvaničnici izrazili su zadovoljstvo završnim pripremama za organizaciju Evropskog omladinskog olimpijskog festivala „EYOF 2019“ koji će u Sarajevu i Istočnom Sarajevu biti održan od 9. do 16. februara.\nGradonačelnik Sarajeva Abdulah Skaka ugostio je danas na prijemu predstavnike institucija koje su sastavni dio državnog projekta te ih upoznao s planovima za Svečanu ceremoniju otvaranja na Olimpijskom stadionu „Asim Ferhatović Hase“.\nPrijemu su prisustvovali predsjedavajući Vijeća ministara BiH Denis Zvizdić, ministrica kulture i sporta u Vladi FBiH Zora Dujmović, pomoćnik ministrice porodice, omladine i sporta Vlade RS Dragan Jaćimović, te ministar privrede Kantona Sarajevo Haris Bašić, saopćeno je iz Gradske Uprave.\n– EYOF je državni projekt po svojoj suštini i karakteru, ali on je i praktično pokazao da se svi možemo okupiti oko zajedničkog interesa i projekta koji je okrenut mladima i budućnosti – rekao je Skaka.\nKako je kazao, koristi od održavanja ovakvog sportskog događaja na najvišem nivou će imati svi u Bosni i Hercegovini.\n„EYOF 2019“ će od 9. do 16. februara u Sarajevu i Istočnom Sarajevu okupiti više od hiljadu takmičara, oko 750 članova delegacija iz 46 evropskih država, više od 150 akreditiranih novinarskih ekipa i hiljade volontera iz cijele BiH.


Đorđe Salapura na krovu Evrope sa reprezentacijom Srbije\nNa 54. Prvenstvu Evrope za seniore, koje se održavalo u Gvadalahari, Španija, od 27. marta do 31. marta 2019. godine, a na kojem je učestvovalo 559 takmičara iz 51 zemlje, članovi reprezentacije Srbije osvojili su ukupno dve srebrne i jednu bronzanu medalju (Slobodan Bitević srebro, Jelena Milivojčević bronza, muški tim u borbama srebro).\nSeniorski muški tim Srbije u borbama, u sastavu Salapura Đorđe, Mijalković Uroš, Trikoš Bogdan, Tešanovic Đorđe, Brezančić Vladimir, Marić Ljubiša i Martinović Marko osvojili su vicešampionsku titulu.\nMuški tim Srbije u borbama ekipno u eliminacijama je pobedio ekipu Mađarske sa 3:1, ekipu Portugala sa 3:0 i ekipu Španije sa 3:0, a u finalnom meču je izgubila od ekipe Turske sa 0:3. Značaj doprinos ovoj medalji dao je i Đorđe Salapura, član Karate kluba Zrenjanin kome je ovo prva seniorska medalja na Evropskim prvenstvima.\nTakmičare Karate kluba Zrenjanin, Anju Milovanović i Đorđa Salapuru narednog vikenda očekuje još jedan nastup za reprezentaciju – Mediteransko prvenstvo u Antaliji.\nTagovi Đorđe SalapuraKaratekarate gvadalaharaprvenstvo evrope u karateu\nASK – Potisje prekid, Tarašani preuzeli vrh, Zvezda bolja od Naftagasa


Transparentnost Srbija je, u svojstvu građanskog nadzornika, uložila zahtev za zaštitu prava osporavajući jedan od postavljenih uslova za ponuđače koji će u narednih deset godina prevoziti stanovnike dela prigradskih naselja Beograda - tzv. "potez 500". (https://goo.gl/U9699P) Zahtev je podnet pošto gradski sekretarijat za saobraćaj, posle nekoliko upita i predloga nije izmenio konkursnu dokumentaciju u delu koji smatramo da ne služi svrsi ove nabavke, a da može doneti štetu kroz smanjenje konkurencije.\nIako gradski sekretarijat navodi da u registru vozila privatnih prevoznika postoji oko 260 autobusa "28% od preko 900" koji ispunjavaju tražene uslove, te da je moguća i konkurencija iz inostranstva, sa razlogom se može očekivati da će dodatni uslov umanjiti broj firmi koje se nadmeću, što se može negativno odraziti i na krajnju cenu. Podsećamo da je glavni problem javnih nabavki i javno-privatnih partnerstava u Srbiji upravo mala konkurencija. Na osnovu pitanja koja su postavljala pojedina zainteresovana lica tokom postupka, a koja su objavljena na Portalu javnih nabavki, može se zaključiti da postoje firme koje bi se javile ukoliko bude promenjen ovaj diskriminatoran uslov.\nInače, prema objavljenim podacima maksimalna sredstva koja će biti isplaćena privatnim prevoziocima po osnovu ovog ugovora u desetogodišnjem periodu iznose 11.328.750.000 dinara, odnosno oko 95 miliona evra.


Aleksandra Joksimović: EU odgovornom smatra prištinsku stranu - European Western Balkans\nAutor EWB 28. 03. 2018. 28. 03. 2018.\nAleksandra Joksimović; Foto: Flickr / Fondacija Fridrih Ebert\nBEOGRAD – Dolazak visoke predstavnice Evropske unije Federike Mogerini samo u Beograd, s obzirom da format dolaska u region obično podrazumeva dolazak i u Beograd i u Prištinu, govori u prilog tome da se odgovornost za ono što se dogodilo u Kosovskoj Mitrovici u ponedeljak prenosi na prištinsku stranu, kazala je predsednica Centra za spoljnu politiku Aleksandra Joksimović.\nJoksimović za Tanjug istovremeno ukazuje da, po njenoj oceni, dalji dijalog Beograda i Prištine nema alternativu, ali da je za to potrebno ispouniti određene preduslovce, pre svega – podići nivo poverenja između strana.\nDolazak Mogerinijeve, nakon što je u ponedeljak hapšen direktor vladine Kancelarije za KiM Marko Ðurić, istovremeno je, smatra Joksimović, i signal podrške i želje EU da aktivno učestvuje u procesu stabilizacije regiona, gde se Srbija, kaže, vidi kao ključni faktor.\n“Dolazak visoke predstavnice za evropsku spoljnu politiku i bezbednost je samo po sebi poruka i predstavlja vid odgovornosti EU za ono što se u regionu dešava, vid podrške za Srbiju u ovom teškom trenutku”, kazala je Joksimović.\nKomentarišuci zajedničko saopštenje nakon sastanka predsednika Srbije Aleksandra Vučića i Federike Mogerini, u kojem je navedeno da će se pronaći novi načini za rešavanje problema Beograda i Prištine, Joksimović je kazala da smatra da “dijalog nema alternativu”.\n“Veoma važno je da je do smirivanja situacije došlo u veoma kratkom roku uprkos uznemirujućim događajima koje smo imali prilike da pratimo proteklih dana iz Kosovske Mitrovice. Važno je da situacija nije eskalirala i da su svi akteri jasno pokazali da su uz Beograd kada je ovako težak momenat u pitanju, da postoji ozbiljna namera međunarodne zajednice da se proces normalizacije okonča pravno-obavezujućim sporazumom, koji bi trebalo da bude dogovoren u što kraćem vremenskom roku”, dodala je.\nNavela je da je pre dogovorenog sporazuma potrebno ispuniti adekvatne preduslove, te da se pre svega mora steći određeni nivo poverenja, koji će omogućiti dalji nastavak pregovaračkog procesa.\n“Kada govorimo o Beogradu – to je pre svega formiranje Zajednice srpskih opština, kao preduslov da se dijalog može nastaviti na način da može da donese neke rezultate”, kazala je.\nGovoreći o formatu dijaloga Beograda i Prištine, Joksimović je navela da smatra da ne može doći do promene pregovaračke ekipe, odnosno da će format ostati Beograd – Priština uz posredstvo EU.\n“Ali, sa druge strane verujem da će Srbija insistirati na formiranju ZSO kao prvom sledećem delu Briselskog sporazuma koji mora biti implementiran. ZSO je za Srbiju najvažniji deo sporazuma, kao i za bezbednost, stabilnost i funkcionisanje Srba na Kosovu”, istakla je.\nU tom kontekstu vidimo da su određene akcije već preduzete i da postoji najava da će 10 opština sa većinskim srpskim stanovništvom formirati ZSO 20. aprila, dodala je Joksimovic i kazala da su se čule i određene najave iz Prištine da će se intenzivirati na izradi statuta ZSO.\n“Mislim da će svi akteri koji učestvuju u pregovaračkom procesu u narednom peridu upravo insistirati na ovoj temi pre nego što dođe do razgovara o bilo kojoj drugoj značajnoj tački u pregovaračkom procesu Beograda i Prištine”, istakla je.\nJoksimović je navela da je unutrašnja politička situacija u Prištini već duže vreme izuzetno nestabilna, te da je svaka odluka koja se donosi propraćena burnim reakcijama opozicije, nasiljem u skupštini.\n“Možemo reći da vlada jedna vanredna politička situacija u kojoj se ne biraju sredstva da se određene odluke spreče. Čini se da svaki korak napred u Prištini je propraćen velikim političkim tenzijama”, kazala je Joksimović i dodala da nakon što je Srpska lista izašla iz vlade u Prištini, sada može funkcionisati kao opozicija i “insistirati na onim temama koje su od značaja pre svega za stabilnost srpske zajednice na Kosovu”.\n“U tom kontekstu ne vidim njiihovu presudnu ulogu u smirivanju političkih tenzija na Kosovu u narednom periodu. Čini se da će albanske političke stranke morati da naprave određene korake koji će dovesti do normalizacije političkog života u Prištini”, kazala je Joksimović.\nNavela je da je pitanje pregovaračkog procesa Srbije sa EU usko vezano za normalizaciju odnosa Beograda i Prištine, te da u strategiji 2020 Evropske unije Srbija jeste u fokusu kao zemlja koja najbrže može doštići kriterijume i vrednosti koje EU zahteva pre punopravnog članstva, ali da je za to potrebno “skinuti sve političke kriterijume koji proces opterećuju”.\n“Jedan od njih i primarni zapravo je normalizacija odnosa između Beograda i Prištine i zato postoji ta jedna vrsta ubrzanja koja se vidi i kroz različite diplomatske aktivnosti, kako međunarodnih aktrera prema Beogradu, tako i Beograda prema relevantnim međunarodnim faktorima, kako bi se našlo ono rešenje koje bi omogućilo Beogradu da ispuni one kriterijume koji su pre svega za Srbe na Kosovu važni i koje bi omogućilo Beogradu da krene napred, bez očekivanja da Beograd prizna nezavisnost Kosova”, kazala je Joksimović.\nDodala je da se čini da bez formiranja ZSO ne treba očekivati značajniji napredak u dijalogu.\n“Verujem da je ova poruka jasno shvaćena i da će svi međunarodni akteri raditi na tome da do implementacije ZSO dođe u što kraćem vremenskom roku, kako bi dijalog dobio puni zamah i kako bi se realizovala agenda kako EU, tako i Srbije, koja želi da svoj put ka evropskim integracijama ubrza”, zaključila je Joksimović.\nAleksandra JoksimovićDijalog Beograda i PrištineKosovoSrbija


Kocijas: Evropa mora da održi reč datu Makedoniji i Albaniji | EurActiv Serbia\nZemlje EU moraju da održe svoju reč i otvore pregovore o pristupanju EU sa Makedonijom i Albanijom na samitu lidera 28-29. juna, rekao je u intervjuu za briselski portal Euraktiv grčki ministar spoljnih poslova Nikos Kocijas ističući da će to doprineti stabilnosti na Balkanu. Grčki ministar smatra da bi otvaranje pregovora sa Makedonijom i Albanijom pomoglo tim zemljama da efikasnije rešavaju probleme i da bi u suprotnom mogao da bude doveden u opasnost sporazum o imenu koji su postigle Grčka i Makedonija.\nKocijas, koji Makedoniju sve vreme naziva Severnom Makedonijom, iako Evropska komisija još koristi naziv BJRM, u intervjuu za EURACTIV.com, koji je dao u Luksemburgu pred sastanak ministara spoljnih poslova EU 25. juna, rekao je i da Balkan, zajedno sa Grčkom, treba da ide napred ka zajedničkoj evropskoj budućnosti.\nOn je ukazao na neslaganje u EU među "važnim" članicama o tome da li Evropa treba da se proširi ili produbi ali i rekao da će Albanija i Makedonija i proširenje biti "visoko na agendi" ministara spoljnih poslova.\n"Nemačka treba da bude otvorenija za Makronove predloge (o reformi EU)... A Francuska treba da pristane na otvaranje pregovora uzimajući u obzir i pozitvinije raspoloženje koje će Berlin verovatno pokazati. Ne treba da gubimo ili dobijamo ili se delimo na pobednike i gubitnike. Ono što treba, jeste da promovišemo evropsku viziju", istakao je Kocijas.\nKocijas je rekao da su na početku primedbe oko Makedonije Albanije imale Danska, Belgija, Holandija i Francuska, ali da je nekih kontradikcija bilo i u politici Nemačke jer kancelarka Angela Merkel zbog neslaganja u vladajućoj koaliciji "mora oprezno da vaga" mere koje se odnose na treće strane ili rešenje pitanja migracije.\nNa pitanje da li mu se čini da posle godina stagancije balkanske zemlje rešavaju probleme ali da neke evropske zemlje to ne žele da vide, Kocijas je odgovorio da se i on pita, iako Grčku i Srbiju veže tradicionalno prijateljstvo, koliko dugo će Albanija stajati i gledati kako Srbija ubrzava pregovore i završava ih a da ih Tirana nije ni započela.\n"To su destabilišući faktori jer vlade neće uspeti da ih prežive. A promene u regionu Balkana, osim u slučaju Grčke, nikada nisu bile lake ili prijatne", zaključio je grčki ministar spoljnih poslova.


Sa večerašnjeg Izbora za Kosovku devojku (Foto Kim)\nŽiri u čijem sastavu su bili istoričar Dejan Ristić, direktorka Odeljenja za obrazovanje u Opštini Gračanica Brankica Ničić, rukovodilac umetničkog sektora "Ansambla Venac" Miloš Cile Mitić, direktor Muzičke škole "Stevan Mokranjac" Andrija Jović i potpredsednik Skupštine grada Priština Zoran Danilović izabrao je Teodoru Dimitrijević iz Gračanice za prvu i Anju Vasić iz Plemetine za drug pratilju.\nOsim njih, za titulu "Kosovke devojke" takmičile su se i Kristina Bojković, Isidora Trajković, Marija Vukadinović, Milica Ristić, Tamara Mladenović, Stefana Janićijević i Milica Đurđević.\nManifestaciju "Izbor Kosovke devojke" pratio je kulturno umetnički program, sa nastupima više kulturno-umetničkih društava, ansambla "Venac" i KUD "Kopaonik", kao i nastupi brojnih solista koji su izvodili narodne izvorne pesme sa Kosova i Metohije i iz drugih krajeva Srbije i regiona.\nVečerašnjem događaju prisustvovali su lokalni predstavnici i blizu tri stotine građana iz Gračanice i okolnih sredina.\nIako je iz Eparhije apelovano na posetioce da zbog epidemiološke situacije ne dolazi veliki broj ljudi, mnogi se nisu pridržavali ove preporuke, pa su pojedini ostali isped manastirske kapije.\nObezbeđenje ispred kapije je vodilo računa o tome koliki broj ljudi ulazi u manastirsku portu, a prisutni su bili i pripadnici Kosovske policije.\n01.10.2020 Saslušanjem svedoka nastavlja se suđenje Arsiću (527)\n01.10.2020 Penzioneri u obavezi da se prijave u Penzijskim kancelarijama (381)\n01.10.2020 Deca iz Vojvodine poslala poklone vršnjacima na Kosovu (199)


Sajam namještaja i umjetnina u Budvi - Vijesti | Radio Televizija Budva - Budva Crna Gora\nNa Jadranskom sajmu u Budvi od 11. do 15. aprila održaće se 42. Sajam namještaja, opreme za domaćinstva, poslovne prostore i unutrašnju dekoraciju i 12. Sajam umjetnina – Art Expo, u jubilarnoj godini kada Jadranski sajam slavi 50. godina postojanja.\nPrethodnih 50 godina Jadranski sajam je predstavljao centar poslovne i društvene komunikacije. Na ovaj način Sajam je uspješno realizovao svoju misiju značajnog segmenta infrastrukture tržišta naše države.\nNa 42. Sajmu namještaja i 12. Sajmu umjetnina Art-Expo, raznovrsna ponuda i popunjeni kapaciteti planirani za ove izložbe najavljuju ozbiljnu namjeru učesnika da kvalitetom i cijenama u konkurentskom okruženju povedu borbu za kupce u periodu intenzivnog opremanja prostora ugostiteljskih i smještajnih objekata, uoči nastupajuće turističke sezone.\nU pet sajamskih hala i na spoljnom prostoru Jadranskog sajma, Sajam namještaja okupiće 87 direktnih i indirektnih izlagača, predstavljajući sopstvene proizvodne programe izlagača i programe distribucije iz ukupno 14 zemalja. Novi izlagači, koji se po prvi put predstavljaju tržištu na ovaj način su značajno obilježje manifestacije sa aspekta osvježenja ponude, novih proizvoda i tehnologija ali i cjenovne konkurencije. Ove godine 36% učesnika su novi izlagači, i uz tradicionalne dugogodišnje učesnike sajma dodatno afirmišu poslovnu komponentu i regionalni značaj manifestacije.\nNa jednom mjestu publici će se predstaviti proizvodi kompanija koje postavljaju standarde industrije u svjetskim okvirima – kvalitetom, cijenom, konceptom prezentacije i regionalne kompanije koje se bave dizajnerskim namještajem, kao i proizvođači iz oblasti primarne prerade, stolarije, izrade pločastog i masivnog namještaja, projektovanja i inženjering poslova.\nU segmentu Sajma umjetnina, publici će se prodajnom izložbom slika, grafika, akvarela i crteža predstaviti likovni umjetnici iz Crne Gore, kao i Crnogorsko udruženje kolekcionara antikviteta – nakita, ordenja, znamenja, trofejnog oružja i dekorativnog antiknog namještaja. Na taj način se proširuju mogućnosti kako učesnika da komercijalizuju umjetnine, tako i posjetilaca da kompletiraju opremanje životnog i poslovnog ambijenta.\nU programskom dijelu sajma održaće se konferencija ,,Primjena standarda u oblasti drvne industrije” u organizaciji Ministarstva poljoprivrede i ruralnog razvoja Crne Gore, sektora drvne industrije.\nSajam će svečano otvoriti generalni direktor Direktorata za šumarstvo, lovstvo i drvnu industriju u Ministarstvu poljoprivrede i ruralnog razvoja Crne Gore, g. Adem Fetić, u srijedu 11. aprila u 11:00h na Jadranskom sajmu u Budvi.\nJadranski sajam će najuspješnije prezentacije učesnika nagraditi tradicionalnim EXPO TROPHY nagradama. Posjetioci će biti u prilici da u nagradnoj igri osvoje neku od nagrada koje Jadranski sajam dodjeljuje u saradnji sa izlagačima.\nRaznovrstan asortiman proizvoda na jednom mjestu, jednostavnost i lakoća kompletnog planiranja i opremanja enterijera i eksterijera, sajamski popusti, su najvažnije odrednice koje publici preporučuje ovogodišnje izdanje izložbe.


Hrvatska: Oluja oduvala naftnu platformu - 08.12.2020, Sputnik Srbija\nHrvatska: Oluja oduvala naftnu platformu\nOlujni vetar i talasi na severnom Jadranu oštetili su „Ininu“ nenastanjenu gasnu platformu „Ivana D“. Platforma je prestala da šalje signal i ne vidi se s... 08.12.2020, Sputnik Srbija\n12:29 08.12.2020 (Osveženo: 04:01 26.08.2021)\n© AFP 2021 / Barbara LabordeNaftna platforma\nOlujni vetar i talasi na severnom Jadranu oštetili su „Ininu“ nenastanjenu gasnu platformu „Ivana D“.\nPlatforma je prestala da šalje signal i ne vidi se s obližnje platforme „Ivana A“, saopštila je „Ina“.\n„Ina“ je navela da je usled jakog vetra i velikih talasa na severnom Jadranu tokom vikenda, u poslepodnevnim satima u subotu 5. decembra došlo do gubitka procesne komunikacije i navigacijskog sistema, a potom i vizuelnog kontakta s nenastanjenim eksploatacijskim odobalnim objektom „Ivana D“.\nReč je o, kako se navodi, monopodskom (na jednom stubu) satelitskom objektu bez posade, pomoću kojeg se proizvodi prirodni gas, prenosi „Indeks“. Iz kompanije je saopšteno da se prethodno automatski aktivirao sistem za isključivanje u nuždi, pa su zatvaranjem dubinskih sigurnosnih ventila gasne bušotine dovedene u sigurno stanje, dok je pritisak u gasovodu ostao stabilan.\nDogađaj, kako kažu, nije imao štetnog uticaja na okolinu. Dodaju da su, u skladu sa propisima i zakonskim obavezama, o događaju pravovremeno obavestili sve nadležne organe. U „Ini“ navode da će se zbog izrazito lošeg vremena, tokom sledećih dana proizvodni proces na povezanim eksploatacijskim odobalnim objektima pratiti s većom pažnjom i da će preduzeti dodatne mere po potrebi.\nSigurnost snabdevanja, kako kažu u toj kompaniji, nije ugrožena i proizvodnja se na svim ostalim odobalnim eksploatacijskim objektima odvija po planu. Dodatne informacije o stanju „Ivane D“ prikupiće se čim vremenske prilike dopuste da se na siguran način pristupi lokaciji odobalnog eksploatacijskog objekta.\nHrvatsko Ministarstvo mora, saobraćaja i infrastrukture saopštilo je da je tokom vikenda dobijeno obaveštenje „Ine“ o prekidu daljinskog nadzora i kontakta s gasnom platformom „Ivana D“ u severnom Jadranu, navodeći i da je pilot Obalske straže potvrdio da taj objekt nije vidljiv na poziciji. Posade na nastanjenim eksploatacijskim objektima „Ivana A“ i „Anamaria A“ nisu ugrožene, kažu u ministarstvu, prenosi Tanjug.


Tanjug 10. juna 2022. 13:36\nBEOGRAD – Konstitutivna sednica Skupštine grada Beograda biće održana sutra, kada će biti potvrđeni odbornički mandati novim odbornicima i izabrani predsednik gradskog parlamenta i njegov zamenik.\nTakođe, na sednici će se odlučivati i o razrešenju sekretara gradske skupštine i njegovog zamenika, kao i o postavljaju novog sekretara gradskog parlamenta i njegovog zamenika, a odbornici će se potom izjasniti i o predlogu rešenja o izboru članova administrativno – mandatne komisije.\nKonstitutivnom sednicom, do izbora predsednika Skupštine grada, u skladu sa Zakonom o lokalnim izborima i Poslovnikom, predsedavaće najstariji odbornik.\nSkupština grada Beograda ima 110 odborničkih mesta, a u novom sazivu gradskog parlamenta naći će se odbornici sedam lista koje su „preskočile“ izborni prag od tri odsto na izborima 3. aprila.\nNa tim izborima najviše glasova dobila je lista „Aleksandar Vučić – Zajedno možemo sve“ koja će u novom sazivu skupštine imati 48 odbornika.\nLista „Ujedinjeni za pobedu Beograda – Vladeta Janković“ obezbedlila je 26 odborničkih mesta koja će, prema ranijim izjavama čelnika stranaka koje čine tu listu, biti podeljena u više odborničkih grupa.\nTako će demokrate formirati svoju grupu koja će brojati devet odbornika, a svoju odborničku grupu imaće i Narodna stranka čijih će šest odbornika voditi advokat Miloš Pavlović.\nKada je u pitanju Stranka slobode i pravde, predstavnici te stranke kažu da se još uvek ne zna da li će imati samostalnu odborničku grupu u Skupštini Beograda, ali da će biti najsnažnija opozicija SNS.\nKoalicija „Moramo“ imaće svoju odborničku grupu čiji će šef biti kandidat za gradonačelnika Dobrica Veselinović, a koju će činiti 13 odbornika.\nLista „Ivica Dačić – premijer Srbije, Toma Fila – gradonačelnik Beograda“ imaće osam mandata, dok će lista koalicije „Nada za Beograd“ imati sedam odbornika.\nOdbornička grupa Dveri imaće četiri odbornika u novom sazivu gradskog parlamenta, a isto toliko odbornika imaće i Zavetnici.


Faktor | Državno tužilaštvo kontra Federalnog: Možemo davati uputstva tužilaštvima u oba entiteta i u Brčkom\n07.05.2021. / 14:06\nTužioci Posebnog odjela za organizovani kriminal, privredni kriminal i korupciju Tužilaštva BiH 29. aprila održali su Kolegij, na kojem su razmatrali javno objavljeno saopćenje Federalnog tužilaštva FBiH, saopćeno je danas iz Tužilaštva BiH.\nKako navode u saopćenju, zauzeli su pravni stav povodom iznesenih tumačenja odredbi Zakona o krivičnom postupku Bosne i Hercegovine.\n- Kako je primjećeno učestalo pozivanje na to saopćenje od različitih institucija i pojedinaca, te iznošenje tvdnji o nezakonitom postupanju Tužilaštva BiH, imamo potrebu izvjestiti javnost o donesenim zaključcima. Na kolegiju su usvojeni zaključci kojima u ostvarivanju svojih prava i nadležnosti, sukladno članu 37. Zakona o krivičnom postupku BiH, tužioci Tužilaštva BiH mogu u svim predmetima iz nadležnosti Tužilaštva BiH i Suda BiH, davati potrebna uputstva svim tužilaštvima u oba entiteta i Brčko Distriktu BiH - navode iz Tužilaštva.\nDalje navode da zauzimanje pravnog shvatanja i stavova o odredbama ZKP-a BiH mogu zauzimati samo organi koji postupaju po ZKP-u BiH, a nikako organi koji po istom ne postupaju.\nVEZANI TEKST - Nezakonito miješanje Tužilaštva BiH: Tužilac Džermin Pašić nije smio biti u KCUS-u\n- Javno objavljivanje tumačenja Zakona o krivičnom postupku BiH od pravosudne institucije koja po tom zakonu ne postupa, može imati negativne posljedice po ostvarivanje prava i ovlasti svih tužilaca u Bosni i Hercegovini. Ovaj način rada, primjenjivan je više puta u proteklom periodu, sa tužlaštvima u Bosni i Hercegovini i nikada nije bio sporan, te su na taj način postizani značajni zajednički rezultati - navode u saopćenju.\nU tom smislu, dodaje se dalje u saopćenju, Tužilaštvo BiH poziva Federalno tužilaštvo FBiH, kao i druga tužilaštva u Bosni i Hercegovini, da nastupe jedinstveno u procesuiranju teških oblika najtežih krivičnih djela sistemske korupcije i krivičnih djela protiv pravosuđa, kao i svih drugih teških krivičnih djela učinjenih u okviru organizovanog kriminala, privrednog kriminala, terorizma, trgovine ljudima i svih drugih krivičnih djela iz nadležnosti Tužilaštva BiH.\n- Tužilaštvo BiH nastavlja intenzivan rad na svim predmetima i pored teških uvjeta prouzročenih pandemijom COVID-19, te neće podleći pritiscima bilo koje vrste, a sve u cilju zaštite građana i ostvarivanja vladavine prava, što je jedan od prioriteta za ispunjavanje uvjeta u procesu evropskih integracija - navode u saopćenju iz Tužilaštva BiH.\nPodsjetimo, Federalno tužilaštvo nedavno je zauzelo stav da Tužilaštvo Bosne i Hercegovine nema pravo na blo koji način da se miješa u radnje koje Tužilaštvo Kantona Sarajevo poduzima u sklopu predistražnih radnji u predmetu koji se tiče korištenja kineskih respiratora ACM 812 A u Kliničkom centru univerziteta u Sarajevu.\nKako su tada pojasnili iz tog tužilaštva, mogućnost da se državno Tužilaštvo miješa u rad kantonalnog ograničena je isključivo na predmete iz nadležnosti Suda BIH u kojima je preneseno vođenje postupka na druge sudove, što u ovom predmetu nije slučaj.\n- S tim u vezi jednoglasan je stav Kolegija da je navedeni zahtjev Tužilaštva BiH u dijelu u kojem izdaje uputstva Kantonalnom tužilaštvu Kantona Sarajevo nedopušten i nezakonit i izlazi izvan propisanih ovlaštenja Tužilaštva BIH u Zakonu o krivičnom postupku BIH i drugim relevantnim zakonima, s obzirom na to da Tužilaštvo BIH nije u odnosu subordinacije prema Federalnom tužilaštvu FBIH i kantonalnim tužilaštvima - naveli su tada iz Federalnog tužilaštva.\nTužilaštvo BiHTužilaštvo FBiHmiješanje u istrage\nU Hrvatskoj uhapšen Pero Vincetić, zvani Konj, optužen za ratne zločine u Orašju 1992. i 1993. godine


Zašto su u poslednjih mesec dana goreli Arktik, Aljaska i Sibir - Sputnjik Srbija\n15:20 12.07.2019 (osveženo 16:22 12.07.2019) Preuzmite kraći link\n„Od početka juna bili smo svedoci šumskih požara bez presedana u regionu Arktika“, rekla je portparolka Svetske meteorološke organizacije Kler Nalis na redovnoj konferenciji Ujedinjenih nacija u Ženevi.\nSamo u tom mesecu, kako je rekla, ovi požari izazvali su emisiju 50 megatona ugljen-dioksida, što je jednako emisiji ugljen-dioksida u Švedskoj za godinu dana, prenosi Tanjug.\nGore i Aljaska i Sibir\nVećina požara dogodila se u američkoj saveznoj državi Aljaska i u ruskom Sibiru, ali i jedan u Alberti u Kanadi koji je zahvatio površinu od 300.000 fudbalskih terena ili jednog Luksemburga.\nNa Aljasci je od početka godine dosad bilo više od 400 šumskih požara, a svaki dan izbije po jedan novi.\nU Sibiru je temperatura u junu bila viša za skoro 10 stepeni od proseka, dok je na Aljasci ovo bio drugi najtopliji jun, a 4. jula izmerena su čak 32 stepena.\n„To nije vreme tipično za Aljasku“, rekla je Nalisova.\nU Ferbansku na Aljasci ovog meseca zabeleženo je najveće zagađenje vazduha na svetu, zbog čega su stanovnici morali da ostanu u svojim domovima.


Tags: akciji treba svi njenoj akciji treba dragana\nJedinstvo, humani ciljevi i dobra volja mogu spasiti čovečanstvo. Ovu optimističnu vizuju najbolje ilustruje humanitarna akcija učenika trećeg razreda Desete beogradske gimnazije, koju su organizovali zajedno sa svojom razrednom starešinom Draganom Mošek.\nEmily & Michael's Beautiful Maui Wedd…\nNaime, beogradski gimnazijalci su došli do fenomenalne ideje kako da sakupe novac, neophodan da bi svi učenici otišli na matursku ekskurziju, uključujući i one kojima to finansijska situacija ne dozvoljava.\n„Jedan gratis koji dobijamo od agencije nam nije dovoljan da rešimo problem. Zato smo odlučili da do juna sami zaradimo novac nudeći čitavu paletu usluga!\nAko imate još neki poslić koji bi za vas ili vašu kompaniju mogao da odradi jedan gimnazijalac ili gimnazijalka ili par njih, javite se! I delite dalje!“, napisala je.\nGepostet von Dragana MOzek am Dienstag, 5. März 2019\n– Za sada ne bih ništa detaljnije komentarisala, jer sutra bi naša škola trebalo da odobri ovu humanitarnu akciju. Ne bih volela da ispadne da eksploatišemo decu. Ideja je bila moja, da zajedničkim snagama, u vanastavnim aktivnostima skupimo novac za decu čiji roditelji nisu u mogućnosti da priušte to putovanje i džeparac. A onda su đaci predlagali kakve bi to poslove oni mogli da obavljaju – izjavila je Dragana za novinara „Telegrafa“ S Čenada.\nThe post Dragana je najbolja razredna u Srbiji, a njenoj Akciji Treba Svi da se pridružimo appeared first on Luftika.


Svjetska premijera: Debitovao novi Suzuki S-Cross - BIGportal.ba\n26 Novembra, 2021 26 Novembra, 2021 061\nSuzuki je predstavio novi S-Cross koji će svojim dizajnom, poput prethodnika, verovatno izazvati podeljenja mišljenja među ljubiteljima automobila.\nPodsećanja radi, nakon prve generacije, koja se porodavala pod oznakom SX4 i koja je i kod nas bila (i dalje je kao polovnjak) veoma popularna, usledio je nešto manje uspešan naslednik kome je Suzuki dodao naziv S-Cross.\nMnogi su tada smatrali da japanski proizvođač nije “pogodio” dizajn prednjog dela, što je Suzuku kasnije pokušao da ispravi na restilizovanoj verziji.\nBilo kako bilo, oba modela su sada prošlost a pred nama je nova generacija, sa poptuno novim dizajnom i nepromenjenim spoljnim dimenzijama u odnosu na prethodnika.\nNovi Suzuki S-Cross proizvodiće se u fabrici u Mađarskoj, a prvi primerci na evropske puteve stižu do kraja godine.


Napadi na novinare tokom posete Vučića Kosovu\nReporterke “Dojče velea” (DW) Sanja Kljajić i Elona Elezi napadnute su juče na putu za selo Banje u opštini Srbica odakle su izveštavale o blokadama puta u znak protesta zbog posete predsednika Aleksandra Vučića, a prema izveštajima “Insajdera” i agencije “Tanjug”, i novinari tih medija napadnuti su u blizini Banja kada su naišli na barikade.\nKako prenosi “Dojče vele”, dve novinarke parkirale su automobile srpskih registarskih oznaka kod mesta Prekaz, gde su se u tom trenutku nalazile jedinice Kfora. Posle povlačenja međunarodnih snaga, grupa od desetak demonstranata sa barikada ih je preteći okružila, govoreći da ih “provociraju” tablicama i tražila od Sanje Kljajić da pokaže lična dokumenta, pošto ne govori albanski, kako bi videli da li je Srpkinja. “Na trenutak je izgledalo da nas neće pustiti da odemo”, rekla je Kljajić. Prema rečima novinarki DW, kosovska policija je reagovala profesionalno i držala demonstrante na odstojanju dok su im lokalni Albanci zaposleni na benzinskoj pumpi pomogli da skinu srpske tablice i krenu ka severu Kosova. A ekipa “Insajdera” napadnuta je na putu koji vodi od sela Banje ka Kosovskoj Mitrovici. Naime, novinari “Insajdera” krenuli su alternativnim putem kako im je savetovala policijska patrola, ali je naišla na još jednu blokadu. Prvo su okupljeni građani, u trenutku kada je ekipa zaustavljena da se legitimiše, opkolili automobil. Kako su javile reporterke “Insajdera”, situacija je postala sve napetija pa su čak pojedinci iz grupe, u trenutku kada je automobil krenuo, otvorili vrata i pokušali da izvuku jednu od novinarki dok su ostali okupljeni lupali po vozilu. Ekipa “Insajdera” je na kraju ipak uspela da prođe. A izveštači “Tanjuga” javili su da im je nekolicina pripadnika kosovske policije reklo da ne mogu da im garantuju bezbednost, savetovala ih da se okrenu i odu, jer je mnogo mladih i nervoznih, kako je rečeno, pa bi mogla da poleti kamenica. Kako se ističe, pojedini okupljeni provocirali su “Tanjugovu” ekipu dobacivanjem, a pred odlazak su novinare gađali flašama.\nNezavisno udruženje novinara Srbije (NUNS) osudilo je ove napade, insistirajući da nadležni organi reaguju, pronađu vinovnike incidenata i kazne napadače. “Nedopustivo je da kosovska policija, koja se nalazi na licu mesta, ne može novinarima da garantuje bezbedno izveštavanje”, saopštio je NUNS. I Udruženje novinara Srbije (UNS) sa svojim ogrankom Društvom novinara Kosova i Metohije saopštilo je da najoštrije osuđuje napade na novinare, zahtevajući od nadležnih kosovskih organa da hitno pronađu i kazne odgovorne za ove napade.\nKostić: Najskuplja srpska reč je budućnost, a ne KosovoVučić: Rešenje za Kosovo nije ni na vidiku


Noć istraživača u osnovnoj školi u Gornjoj Draguši - Blace Info Press\nNoć istraživača u osnovnoj školi u Gornjoj Draguši\nU okviru održavanja Evropske noći istraživača, učenici i nastavnici u Gornjoj Draguši u petak su posvetili dan ovom događaju zajedničkim učestvovanjem u radionicama.\nNastavnice istorije i geografije povele su učenike na put oko sveta predstavljanjem starih i novih svetskih čuda, čuda prirode i značajnih građevina i njihovim nalaženjem na geografskoj karti. Sa učiteljicom su mlađi učenici naučili, a stariji se podsetili na pravila ponašanja u prirodi i zašto je važno čuvati životnu sredinu, dok su sa nastavnicom srpskog jezika rešavali zagonetke, pitalice i donosili zaključke o porukama koje se kriju u poslovicama. Učenici starijih razreda su sa nastavnicom biologije mlađim učenicima predstavili osnovnu jedinicu građe i funkcije svih živih bića – ćeliju, a nakon toga su je proučavali mikroskopom. Učenici su takođe bili u mogućnosti da kroz jednostavni eksperiment nauče kako nastaju kiše, kao i da se zabave prevođenjem pojmova na jezik slavuja i da stvaraju sopstvene melodije uz pomoć modernih tehnologija.\nEvropska noć istraživača je manifestacija obrazovno – zabavnog karaktera i ima za cilj približavanje posla istraživača i bolje razumevanje njihovog doprinosa društvu, predstavljanje nauke na pristupačan način kao i razmatranje naučne karijere kao jedne od opcija za budući poziv.\nSledeća vest FA Drainac u utorak nastupa pred prokupačkom publikom u okviru dečije nedelje\nPredhodna vest Opština Blace organizovala privredno-poljoprivreni skup o prednostima zadružnog udruživanja


deca : strana 2 : Južne vesti\nZa lečenje trogodišnjeg Leskovčanina potrebno još novca\n10:00, 24. 5. 2020.\nJoš kao bebi, a sada trogodišnjem Viktoru Mitiću iz Leskovca dijagnostifikovana je epilepsija i hemipareza, zbog čega su mu stalno potrebni lekovi i rehabilitacija. Humanitarna organizacija "Pokreni život" organizovala je sakupljanje novca za lekove i terapije i do sada je prikupljeno 115.000 dinara. S obzirom na to da su lekovi i da suma nije dovoljna za jednu terapiju, iz ove organizacije pozivaju građane da pomognu mališanu i doniraju novac.\nU Nišu se nastavlja podela auto-sedišta za decu rođenu prošle godine\n15:31, 12. 5. 2020.\nRok za podnošenje zahteva za besplatno auto-sedište, za roditelje koji su dobili decu tokom 2019. godine, produžen je do 22. maja. Zahtevi podneti pre vanrednog stanja i dalje važe, navodi se na sajtu Grada Niša, pa oni koji su ih poslali ne moraju da to rade ponovo.\n10:25, 12. 5. 2020.\nPočinju sa radom vrtići na jugu Srbije - manje grupe i obavezna zaštitna oprema\n13:17, 7. 5. 2020.\nNakon pauze duže od mesec dana zbog vanrednog stanja i mere uvedenih za sprečavanje širenja virusa korona, mališani će moći da se vrate u vrtiće. Sa radom u ponedeljak, 11. maja počinju vrtići u Leskovcu, Vlasotincu, Vranju, Prokuplju, Kuršumliji i Pirotu, a roditelji će morati da dostave potvrdu da ne mogu da rade od kuće.\nPrvo dete obolelo od virusa korona u Bujanovcu, treće u Pčinjskom okrugu\n15:23, 23. 4. 2020.\nKod sedmogodišnjeg deteta iz Bujanovca potvrđen je virus korona i to je šesti pacijent u opštini Bujanovac, piše portal Bujanovačke. To je treće dete u Pčinjskom okrugu obolelo od virusa korona, a prvo u Bujanovcu.\nMnogi roditelji ne šalju decu u škole i vrtiće, premijerka ponavlja da je stav struke da se još ne zatvaraju\n14:49, 13. 3. 2020.\nPrva smena u čačanskoj Gimnaziji je raspuštena zbog sumnje na korona virus, sično je od jutros i u jednoj beogradskoj školi, a roditelji masovno odlučuju da svoje mališane ne šalju na nastavu. Premijerka Ana Brnabić kaže da je stav struke da trenutno nema potrebe da se obustavlja rad škola i vrtića, a lekari kažu da deca ne prenose korona virus.\nGrad Niš će pomagati lečenje dece u inostranstvu, ne zna se koliko\n16:02, 21. 2. 2020.\nUbuduće će Grad Niš finansirati lečenje one dece u inostranstvu koja ne mogu da budu izlečena u Srbiji, najavljeno je danas na Gradskom veću. Ipak, nije poznato koliko će novca biti izdvojeno, govorilo se o proceduri i da će od ove godine sve ići preko republičkog Fonda za zdravstveno osiguranje.\nMagija je u dobrim delima, poruka je druge dečje knjige o veštici Niki\n13:29, 20. 2. 2020.\nNakon tri godine od izlaska dečje knjige o veseloj veštici Niki niške autorke Lele Stojanović, deca imaju prilike da se upoznaju sa novim pustolovinama u drugom delu knjige Vesela veštica Nika i zla Kjara u izdanju Lagune.


Sinkro' traži 50 šivača, startna plata 800 KM\nSrijeda, 31 Januar 2018 18:10\nFabrika namještaja "Sinkro" Sarajevo raspisala je konkurs za prijem u radni odnos 50 šivača.\nKompanija nudi startnu platu od 800 KM (neto) za šivače sa iskustvom, zasnivanje stalnog radnog odnosa nakon isteka dvije godine od zaposlenja u kompaniji, kao i obuku za posao šivača za kandidate bez radnog iskustva.\nUkoliko se prijavi dovoljan broj kandidata sa određenog područja kompanija će organiziovati i prevoz na posao.\nZbog teškoća u pronalaženju radne snage domaće kompanije nude bolje uslove za radnike nego do sada pa i pojedine pogodnosti kako bi došle do željenog kadra.\nViše iz kategorije: « Filijala Istočno Sarajevo: Konkursi za posao OŠ "Srbija" raspisala konkurs za dva profesora razredne nastave »


SDP BiH Tuzla: Denis Bećirović ima ubjedljivo najveću podršku za člana Predsjedništva BiH - Index.ba\nSocijaldemokratska partija Tuzlanskog kantona obavještava javnost i svoje članstvo da je unutar SDP-a u toku proces kandidiranja za Opće izbore 2018. godine, saopšteno je iz KO SDP Tuzla.\nPrema dosadašnjem broju pristiglih kandidatura za člana Predsjedništva Bosne i Hercegovine na Tuzlanskom kantonu, ubjedljivo najveću podršku ima prof.dr. Denis Bećirović.\nU skladu s navedenim, Predsjedništvo Kantonalne organizacije na sinošnjoj proširenoj sjednici je zauzelo stav da bi najbolji kandidat za Predsjedništvo ispred SDP BiH bio prof.dr. Denis Bećirović ali da će se demokratska procedura sprovesti do kraja, kako bi se na organima KO SDP BiH Tuzla donijela konačna odluka.\nTakođer je konstatovano da je unutar Kantonalne organizacije visok stepen organizaciono-akcijskog jedinstva i sinergije, sa spremnošću da se mobiliziraju i motiviraju sve demokratske snage unutar društva, kako bi se na predstojećem izborima promijenilo „morbidno, apatično i poludiktatorsko“ stanje koje pritišće Tuzlanski kanton i našu domovinu cjelini.\nMi smo spremniji nego ikad da pokrenemo procese u ovoj zemlji zato pozivamo sve demokratske snage da nam se pridruže kako bi se izborili za bolju, pravedniju i prosperitetniju Bosnu i Hercegovinu, navedeno je u saopštenju KO SDP BiH Tuzla.\nPrethodni članakNikšić: Pobijedit ćemo sva tri HDZ-a u BiH\nNaredni članakNesreća u Gračanici: Automobil se prevrnuo i završio u bašti kafića, tri osobe povrijeđene


M. K. 19. aprila 2017. 15:50\nAgencija podseća da se nakon referenduma održanog u nedelju, za koji opozicija tvrdi da je obeležen kršenjima pravila, svakog dana održavaju ulični protesti u kvartovima koji nisu naklonjeni Erdoganu.\nGedžgelov advokat Deniz Demirdogen kazao je za AFP da su izdati nalozi za hapšenje ukupno 38 osoba i pretresene kuće osumnjičenih, pri čemu je privedeno 16 osoba uključenih u demonstracije.\nLevičarski list „BirGun“ i opozicioni sajt T24 naveli su da je pritvoreno najmanje petoro aktivista. Navodi se da su pritvoreni na saslušanju u sedištu policije u centru Istanbula.\nUhapšeni Hrvati, 1.500 srpskih firmi im na prevaru uplatilo po 4.500…\nHongkong suspedovao rad svog predstavništva na Tajvanu\nPredsednik SAD Džozef Bajden platio porez na prihode\nUlazak u Austriju iz susednih zemalja bez karantina


Tajkuni će čuvati javna preduzeća kao što koza čuva kupus\nTajkuni će čuvati javna preduzeća kao što koza čuva kupus\nSaradnik Instituta za tržišna istraživanja (IZIT) Saša Đogović ocenio je danas da iz moralnih razloga „tajkuni“ ne treba da budu direktori javnih preduzeća, kao i zato što im je privatni interes na prvom mestu.\nĐogović je rekao da smatra da „tajkuni ne treba da budu čuvari javnih reursa, imajući u vidu njihovu prošlost, kada su zajedno s „partokratskom državom“ radili na ispiumpavanju sredstava iz javnog sektora i prelivanju u privatne džepove.\n„Vrlo teško možete očekivati da će koza da sačuva kupus, tako da i u ovom slučaju teško možete očekivati od tajkuna da sačuva železnicu ili neki drugi javni resurs koji još postoji kod nas“, rekao je Đogović.\nKao razlog zašto te osobe ne bi trebalo da upravljaju javnim resursima, saradnik Izita je naveo i to što „mnogi od njih nisu izmirivali svoje poreske obaveze“.\nNavodeći da „tajkune“ ne treba amnestirati tako što bi im se dalo da upravljaju javnim preduzećima, Đogović je ocenio da oni koji deluju u sportu, nisu mnogo uradili.


Elektronski parlament po meri Skupštine Grada Niša\nSavremena oprema, tableti, uređaji za prijavu za reč, mikrofoni za govore sa mesta, deo su opreme koja će uskoro biti instalirana u sali Skupštine grada Niša i koja će se ubuduće koristiti samo za sednice lokalnog parlamenta. Softver je nastao uz podršku Vlade Švajcarske, a u saradnji sa Programom Ujedinjenih nacija za razvoj u Srbiji.\nSkupština Grada Niša prva je u Srbiji koja će koristiti verziju softvera za elektronski parlament prilagođenu radu niških parlamentaraca. Uvođenjem e-parlamenta biće omogućeno i povezivanje sa sistemom video prenosa kao i objavljivanje rezultata glasova u realnom vremenu preko portala skupštine Grada. Novi softver garantuje transparentnost i odgovornost rada parlamenta, kazala je predstavnica Ujedinjenih nacija za razvoj u Srbiji.\nDigitalizacija skupštine omogući će građanima da i oni učestvuju u radu javnih insitucija.\nUvođenjem e-parlamenta nestaće potreba da se dokumentacija za zasedanje štampa i dostavlja svakom poslaniku pojedinačno. Na taj način, Grad Niš će uštedeti dva do četiri miliona dinara za godinu dana, kazao je predsednik skupštine Rade Rajković.\nPodrška Gradu Nišu deo je projekta Jačanje nadzorne uloge javnosti u radu parlamenta koji finansira Vlada Švajcarske sa ciljem da uvođenjem digitalnih tehnologija parlamenti širom Srbije postanu efikasniji i transparentniji.


Beogradski noćni market u srcu Vračara - Dan u Beogradu\nNaslovna » Izlasci » Sajmovi » Beogradski noćni market u srcu Vračara\nBeogradski noÄ‡ni market na KaleniÄ‡ pijaci\nAh Neša 22. juli 2019. Sajmovi Postavite komentar\nU petak, 26. jula od 18.00 do ponoći, na pijaci Kalenić, u srcu Vračara održaće se popularni Beogradski noćni market.\nPod sloganom „San letnje noći„, JKP „Gradske pijace“ i „Beogradski market“ organizuju 22. manifestaciju koja je osvojila mnoga srca Beograđana ali i turista koji u sve većem broju posećuju naš grad.\nOvaj muzičko-gastronomski festival postao je nezaobilazno mesto svih generacija, dobre zabave, druženja i kupovine različitih poljoprivrednih proizvoda, „šampiona beogradskih pijaca“, kao i pripreme i degustacije specijaliteta mnogih poznatih beogradskih restorana i barova.\nLjubitelji mode i šopinga, imaju priliku da odaberu originalne poklone po promotivnim cenama na štandovima dizajnera i da uživaju u dobroj muzici, a na samoj manifestaciji predstaviće se preko 200 izlagača iz cele Srbije.\nTagovibeogradski noćni market izlasci kalenić leto u beogradu pijace sajmovi za dž\nPrethodni „Potraga za tajnom izgubljenog sarkofaga“ na Kalemegdanu\nSledeći Borba za Ligu šampiona: Zvezda preko Finske do Danske ili Velsa


BOLJI USLOVI ZA BEZBRIŽNU IGRU MALIŠANA U SOMBORU\nZahvaljujući sredstvima prikupljenim humanitarnom karticom „Veliko srce“ i istoimenom projektu koji realizuju Eurobanka i Fondacija Ana i Vlade Divac mališani predškolske ustanove „Vera Gucunja“ iz Sombora dobili su novo igralište za bezbrižniju igru na otvorenom. Postavljen je novi mobilijar, a stari je obnovljen, kako bi bio bezbedniji za dečije aktivnosti.\nMališane i predstavnike predškolske ustanove „Vera Gucunja“ pozdravila je i Aleksandra Kecojević Program Menadžer Fondacije Ana i Vlade Divac koja je partner Eurobanke u projektu.\n„Veliko srce“ je primer uspešne saradnje koja doprinosi društvenim promenama koje najpre odnose na kvalitetnije uslove za odrastanje i razvoj dece.“, rekla je tom prilikom Aleksandra Kecojević.\nTokom prethodnih godina, Eurobank i Fondacija Ana i Vlade Divac obnovili su više od 45 igrališta u dečijim vrtićima, veliki broj prostorija u školama i zdravstvenim ustanovama, a sve sa ciljem poboljšanja uslova za rast i razvoj najmlađih.\nMasterCard kartica „Veliko srce“ je standardna kreditna kartica, ali je njena krajnja namena usmerena ka poboljšanju uslova za bezbrižnije odrastanje dece u Srbiji. Građani koji se odluče za ovu karticu nemaju nikakve dodatne troškove, ali njenom upotrebom doprinose važnom humanom cilju - rekonstrukciji škola i igrališta u predškolske i školske ustanove širom Srbije.


Edukacija korisnika modela energetske efikasnosti u općini Centar - Sarajevska regionalna razvojna agencija\nEdukacija korisnika modela energetske efikasnosti u općini Centar\nU okviru projekta Model poboljšanja energetske efikasnosti u zgradarstvu na području Kantona Sarajevo (Model EE) 24.01.2019. godine u Centru za zdravo starenje općine Centar održana je edukacija za korisnike\nEdukaciji su prisustvovali predstavnici i članovi savjeta mjesnih zajednica sa područja općine Centar i predstavnici Općine . Na edukaciji je prisutnima prezentiran Model EE, prednosti primjene mjera energetske efikasnosti na stambenim objektima, te koraci u procesu prijavljivanja korisnika. Edukaciju su održali profesor Azrudin Husika sa Mašinskog fakulteta u Sarajevu, koji je ujedno i član Radne grupe za podršku implementaciji Modela EE, te uposlenici Ureda za energetsku efikasnost SERDA.\nU narednom periodu će biti objavljen javni poziv za izbor korisnika na čijim objektima bi se izvodili radovi u svrhu implementacije mjera energetske efikasnosti.


Gamer: Magazin od igrača za igrače » Čeka nas svetski esports šampionat na Baliju sa nagradnim fondom od pola miliona dolara! Čeka nas svetski esports šampionat na Baliju sa nagradnim fondom od pola miliona dolara! – Gamer: Magazin od igrača za igrače\nHome Novosti\tČeka nas svetski esports šampionat na Baliju sa nagradnim fondom od pola miliona dolara!\nSa zadovoljstvom vam predstavljamo prve nacionalne CS:GO kvalifikacije za veliki Svetski esports šampionat u organizacija IeSF-a, koji će se krajem godine održati u Indoneziji, na ostrvu Bali.\nČeka nas svetski esports šampionat na Baliju sa nagradnim fondom od pola miliona dolara! was last modified: May 4th, 2022 by vladimir.gosic\nSteelSeries predstavio 3 nova miša iz renomirane...\nPozivaju se svi Rocket League igrači! Prijavite...\nTekken 7 kvalifikacije za svetski esports šampionat...\nNajavljen Svetski Esports Šampionat na Baliju sa...\nVitality i Virtus Pro završili učešće u...


Podeljeno 100.000 vaučera, odobrene pare za još 20.000\nBEOGRAD – Interesovanje za turističke vaučere za odmor u Srbiji je ogromno pa je prvih 100.000 odobrenih za ovu godinu podeljeno već početkom februara, kaže direktorka Turističke organizacije Srbije Marija Labović i dodaje da je prema informacijama koje ima rebalansom budžeta opredeljeno još sto miliona dinara, što je dovoljno za 20.000 vaučera.\nPo vaučeru se daje 5.000 dinara, za prvih 100.000 izdvojeno je 500 miliona dinara, pa ukupna suma opredeljena za ovogodišnje vaučere iznosi 600 miliona dinara.\nLabović za Tanjug navodi da se još ne zna kada će početi podela dodatnih 20.000 vaučera i ističe da osim što su građani veoma zainteresovani za ovaj vid subvencionisanog odmora u Srbiji, veliko je i interesovanje onih koji vaučere primaju.\n„Za prijem vaučera javilo se čak 1848 objekata a najveći broj njih se nalazi u Sokobanji, zatim u Vrnjačkoj Banji. Veliko je bilo i interesovanje i kada je reč o Zlatiboru, Kopaoniku, Prolom Banji, Lukovskoj Banji“, kaže Labović, uz ocenu da je očigledno da su vaučeri opravdali svoje uvođenje.\n„Pre ove mere subvencionisanja odmora u Srbiji, imali smo stagnaciju, čak i pad a sada beležimo povećanje broja dolazaka i noćenja domaćih turista“, naglašava Labović.\n„Očekujemo da će se ove godine još veći broj domaćih turista opredeliti za odmor u Srbiji, jer smo naučili da se organizujemo i u novim uslovima koji vladaju. Sudeći prema informacijama sa terena o dosadašnjim rezervacijama, ova očekivanja su veoma realna“, kaže za Tanjug Marija Labović.


On izražava uverenje da bi iskorak češkog predsednika mogao da bude „dobar putokaz” koji bi sledili i drugi koji su, kako kaže, dali legitimitet zločinačkom poduhvatu NATO-a\nIzvinjenje predsednika Češke Miloša Zemana za bombardovanje SRJ 1999. godine je snažna i jedinstvena poruka koja je za Srbiju moralno ohrabrenje i „pojačanje” u razgovorima koje naša država vodi sa zapadnim zemljama po mnogim pitanjima, ocenjuje nekadašnji diplomata Vladislav Jovanović.\nOn, takođe, izražava uverenje da bi iskorak češkog predsednika mogao da bude „dobar putokaz” koji bi sledili i drugi koji su, kako kaže, dali legitimitet zločinačkom poduhvatu NATO-a.\nJovanović očekuje da će Češka, kao tradicionalno prijateljska zemlja sa Srbijom, biti i među prvim zapadnim državama koje će „u perspektivnoj budućnosti” povući priznanje nezavisnosti Kosova.\n„Otkako postojimo kao države bili smo povezani i pomagali smo se. Češka se sticajem okolnosti našla na protivničkoj strani za vreme NATO bombardovanja i osećala je to kao istorijsku težinu, bar u liku njenog predsednika koji je dočekao zvaničnu posetu predsednika Srbije da prizna da je bombardovanje bila greška i da moli srpski narod za oprost”, rekao je Jovanović za Tanjug.\nZa Zemanovo izvinjenje kaže da je „snažna i jedinstvena” izjava, a potez češkog predsednika poredi sa činom mađarskog premijera Pala Talekija u Drugom svetskom ratu kada je Mađarska Mikloša Hortija sa Hitlerom napala Jugoslaviju, a Taleki kao potpisnik ugovora o večnom prijateljstvu i miru između Mađarske i Kraljevine Jugoslavije izvršio samoubistvo „zbog pogažene reči”.\nJovanović smatra da Zemanov potez ima i veći značaj jer, kako kaže, pokazuje da je „džemper” NATO-a, čvrsto satkan od laži o Srbiji, počeo da se „para” i veruje da je pitanje vremena kada će i druge zemlje početi da se suočavaju sa „svojim likom u ogledalu” i priznaju svoje učešće u , kako kaže, zločinačkoj akciji NATO-a.\n„Što se tiče drugih oblasti, odnosi Srbije i Češke su pojačani i osnaženi, a jedini ‘zaostatak’ koji Češka ima u odnosu na Srbiju je što je, verovatno pod pritiskom, priznala nezavisnost Kosova”, kaže Jovanović.\nKomentarišući reakcije češkog ministra spoljnih poslova Jakupa Kulhaneka i pojedinih opozicionih političara u Češkoj da je izvinjenje Zemanova „lična stvar”, Jovanović kaže da je to pokušaj da umanji efekat tog poteza, ali da to nije moguće i da nije reč samo o ličnom, plemenitom činu poštenog i dobronamernog čoveka i odgovornog političara, već o zvaničnoj izjavi predsednika države članice NATO-a koja je dala pristanak za bombardovanje SR Jugoslavije.\n„Teško da to može da se umanji. Ali, i oni koji su rezervisani imaju šansu da u predstojeće vreme povuku drugu svoju grešku – priznanje nezavisnosti Kosova”, smatra Jovanović.\nUveren je da će oni koji su bomardovali Srbiju jednom „položiti račun” i pred sobom i pred istorijom i da će se izviniti našoj zemlji ističući da je bilo nekoliko iskoraka u tom pravcu, ali da nisu ravni potezu predsednika Češke.\n„Stao je na pola puta, nije imao kuraži da pređe na drugu stranu, ali možda će jednog dana imati hrabrosti”, naveo je Jovanović.\n„Postoji neka tiha griža savesti, verujem da će iskorak češkog predsednika, koji je plemenit i iskren i bez zadrške, biti dobar putokaz i ohrabrenje drugima da ga slede u skorije vreme”, navodi Jovanović.\nIzvor Politika, 19. maj 2021.\nPreporučujemoVladislav JovanovićizvinjenjeKosovo i MetohijaMiloš ZemanNATO bombardovanjeSrbijaČeška


MORAMO: Na vratima “doline gladi” - Ritam Grada - vesti Kragujevac\nNaslovna Politika MORAMO: Na vratima “doline gladi”\nKoalicija “Moramo” u Kragujevcu pruža punu podršku zaposlenima u FIAT-u ali i svim pratećim koopreantima.\nIz te političke organizacije ističu da ako 2.500 hiljade zaposlenih u samom FIAT-u, uz više stotina u kooperantima, ostanu bez posla proširiće se “dolina gladi” u Kragujevcu.\n“Predlog da se ode u inostranstvo (ni 10% od ukupnog broja zaposlenih) ili da se uzme otpremina (ne za se kolika) je ucena od strane rukovodstva bez mogućnosti da se razgovara o svim pitanjima i da se donese zajednička odluka. Ko ne pita narod, desi mu se narod!”, poručuju iz “Moramo”.\nOni su radnicima i radnicama FIAT-a poručili da razumeju njihovu zabrinost i ogorčenost zbog iznenadne najave gašenja fabričkih pogona u kojima rade i da se pridružuju njihovim protestima za pravo na rad.\n“Radnici “Zastave” su već plaćali veliku cenu neodgovornih političkih odluka koje su bez osnovnih sredstava za život ostavile na hiljade porodica, a gubitak posla je kao posledicu imao i njihovo trajno osiromašenje. U trenutku kada se ustalila praksa da je davanje lažnih obećanja opravdano kako bi se osvojili mandati u izbornom procesu, danas se već suočavamo sa ekonomskom katastrofom koja će se odraziti na život svakog pojedinca koji u narednim danima sam treba da presudi o svojoj sudbini. Surova dilema je stavljena pred te mlade ljude – da li da rizikuju i dobiju otkaz, ili da se otisnu u inostranstvo gde će sa ponuđenim platama živeti na ivici egzistencije i daleko od članova porodice. Pozivamo sve sugrađane da pokazu solidarnost i podrže borbu radnika kompanije FIAT, jer samo zajedno možemo da odbranimo naše osnovno ljudsko pravo na dostojanstven život. Druga strana je spoljnopolitički efekat gde predsednik želi da pokaže šta će se desiti ako fabrike sa EU kapitalom ne budu redile u cilju opravdanja za njegove buduće poteze. Ali ponavljamo, ko se sa narodom igra, dogodi mu se narod”, zaključuju u koaliciji “Moramo”.\nPrethodni članakMinistarka privrede tvrdi da će država naći najbolje rešenje za radnike FIAT-a\nSledeći članakMemorijalni turnir u basketu 3×3 „Saša Vasiljević – Heroj sa Košara“


Brus ONLINE - Za nadarene učenike biće organizovan onlajn prijemni ispit\nBeograd, 27.03.2020. -Ministar prosvete, nauke i tehnološkog razvoja u Vladi Republike Srbije Mladen Šarčević najavio je danas da će za darovite đake koji žele da upišu specijalizovana gimnazijska odeljenja – za matematiku, fiziku, IT, biologiju i hemiju i jezike, ove godine biti organizovano onlajn polaganje prijemnog ispita.\nŠarčević je u izjavi za agenciju Tanjug ukazao na to da se na sajt tog ministarstva postavlja odgovarajuća aplikacija, koju radi Elektrotehnički fakultet, izrazivši očekivanje da će prijemni na daljinu polagati oko 8.000 kandidata.\nOn je objasnio da će nadareni učenici, koji iskažu interesovanje za neko od specijalizovanih gimnazijskih odeljenja, prethodno popunjavati anketu o tome šta od opreme neophodne za onlajn testiranje imaju kod kuće.\nOčekujemo da imaju računar i laptop sa kamericom, a ukoliko neko to nema, navešće u anketi. Videćemo da li to može da pozajmi od nekoga, a ako to nije moguće angažovaćemo škole. Svako dete će imati neophodnu opremu, naveo je ministar.\nProcena je da imamo tri četvrtine resursa, rekao je Šarčević, podsetivši na to da je reč o najboljim učenicima i da će onlajn prijemni ići u razmacima, tako da mogu da probaju da se upišu na više mesta.\nPrvo će biti organizovan prijemni za nadarene iz matematike, informatike, zatim fizike, hemije i biologije i za filološke gimnazije, objasnio je ministar.\nOn je dodao da su usaglašeni modeli testova za matematiku i fiziku, tako da će đaci koji ne budu uspeli da se upišu u matematička odeljenja sa položenim prijemnim moći da upišu informatiku, ukoliko imaju dovoljan broj bodova.\nŠarčević je za nova specijalizovana odeljenja koja su u planu da se uvedu od septembra – za istoriju, geografiju, kreativne industrije, rekao da će za njih prijemni ispiti biti organizovani posle male mature.\nMinistar je, govoreći o platama zaposlenih u prosveti, ponovio da će one biti isplaćene u celosti, budući da učitelji i nastavnici rade punim kapacitetom od kuće.\nŠarčević je, takođe, rekao da se svi kapaciteti učeničkog i studentskog smeštaja stavljaju na raspolaganje za potrebe zdravstva i vojske, a reč je o 17.600 mesta u studentskim i 11.500 u učeničkim domovima, plus dva studentska odmarališta na Zlatiboru i Paliću.


Priznanje Privredne komore preduzeću “Tončev gradnja” - juGmedia\nPriznanje Privredne komore preduzeću “Tončev gradnja”\nSURDULICA – Privredna komora Leskovca koja pokriva područje Jablaničkog i Pčinjskog okruga zbog doprinosa razvoja privrede juga Srbije dodelila je za 2011.godinu godišnje komorsko priznanje preduzeću „Tončev gradnja“ iz Surdulice. Preduzeće upošljava 120 radnika, od kojih su 20 visokoškolaca, i neguje porodičnu tradiciju bavljenja građevinarskom koja je duga pet decenija. Prema rečima vlasnika Novice Tončeva, njegov moto za uspeh je „stabilnost i stalnost u poslovanju“.\nGodišnje „Tončev gradnja“ sagradi oko šest hiljada kvadrata stambenog i poslovnog prostora u Nišu i Beogradu.Investiraju iz prihoda bez zaduživanja kod poslovnih banaka i uspevaju da sačuvaju likvidnost.\n„Ne jurimo poslove po svaku cenu već investiramo onoliko koliko nam prihodi dozvoljavaju. Račun preduzeća nikada nije bio u blokadi i ne kasnimo sa isplatom poreza i doprinosa, izjavio je Novica Tončev koji zahvaljujući stabilnost poslovanju preduzeća koje je osnovao njegov prededa može da se više posveti dužnostima predsednika surduličke opštine – Godišnje učestvujemo na desetak tendera a u nove poduhvate krećemo tek kada završimo i naplatimo predhodne poslove.“\nTončev se hvali da ne menja svoj tim i da ima puno poverenja u svoje saradnike. Jedna od njih je Marina Andrejev, direktor Pravnog sektora koja ističe da su i društveno odgovorna kompanija koja pomaže razvoju juga Srbije. Prošle godine nakon poplave opštini Trgovište su poklonili novi most.\nPored građevinarstva bave se i proizvodnjom parketa i drvenih paleta za ambalažu u selu Božica a imaju i ribnjak sa pastrmkama na Lisinskom jezeru. Novica očekuje da tradiciju nastave sinovi Stanislav i Vladislav koji studiraju Građevinski, odnosno Arhitektonski fakultet.\nSilovao malotenicu iz Prokuplja\nU Blacu brendiraju šljivu\nBLACE - Zahvaljujući programu evropskog partnesrtva sa opštinama "EU Progres", obštini Blace odobrena su sredstva u iznosu od 30.000 evra za…\nTRADICIONALNIM pozdravom Mir Božji - Hristos se rodi, patrijarh srpski Irinej sa sveštenstvom i monaštvom Srpske Pravoslavne Crkve čestitao je Božić…


Počeo deveti Sajam poljoprivrede u Šapcu – Podrinske\nPočeo deveti Sajam poljoprivrede u Šapcu\nDeveti Sajam poljoprivrede, koji je okupio više od 115 izlagača i brojne posetioce iz cele Srbije, otvoren je danas u Hali „Zorka“. U Šapcu od poljoprivrede živi više od 60 hiljada ljudi, a prema rečima gradonačelnika Šapca Nebojše Zelenovića, koji je otvorio Sajam, Grad Šabac ima plan kako da njihove prihode od poljoprivrede uveća i kako da poljoprivrednici iz šabačkog kraja žive bolje od svog posla.\n– Činjenice da se Sajam poljoprivrede u Šapcu održava deveti put i da je prvog dana ovoliki broj posetilaca i izlagača, pokazatelji su da u Šapcu postoji život i da je poljoprivreda ovog kraja živa. Grad Šabac je i ove godine dao podršku u organizaciji Sajma, ali su danas ovde i svi relevantni predstavnici Grada koji se bave pitanjem poljoprivrede, kako bi razgovarali sa izlagačima i posetiocima i ponudili im svoju stručnu pomoć, rekao je gradonačelnik.\n– U proteklim godina smo udvostručili poljoprivredni budžet. Uveli smo 11 podsticajnih mera kojima unapređujemo poljoprivrednu proizvodnju. Izradili smo Strategiju razvoja poljoprivrede i ruralnog područja grada, sa 84 projekta koji će našim poljoprivrednicima omogućiti da zarade tri puta više od posla kojim se bave. Pregovaramo sa novim firmama, koje bi došle u naš grad, a bave se proizvodnjom hrane, naveo je gradonačenik Šapca i podsetio da će Grad ove godine početi sa izgradnjom nove kvantaške pijace.\nOtvaranju devetog Sajma poljoprivrede prisustvovao je i Željko Radošević, državni sekretar u Ministarstvu poljoprivrede i zaštite životne sredine. On je rekao da je šabački kraj poznat po poljoprivrednoj proizvodnji i potencijalima. Dodao je da poljoprivrednike treba podržati, a da je Ministarstvo dobilo više od tri milijarde dinara za agrarni budžet.\nPredrag Srdanović, govoreći u ime Odeljenja, pozvao je sve proizvođače iz ovog kraja da se jave Odeljenju kako bi dobili potrebne informacije o podsticijima Grada Šapca i Ministarstva poljoprivrede i zaštite životne sredine. On je poželeo svim proizvođačima uspešnu setvu i još bolju žetvu.


Nagradni konkurs “Spasoje Pajo Blagojević” - Fenomeni\nAutor/ka: admin June 23, 2013\nCentar za kulturu Plužine raspisao je nagradni konkurs „Spasoje-Pajo Blagojević“ za mlade pjesnike do 27 godina starosti za 2013-u godinu.\nPravo učešća imaju svi pesnici iz bivših jugoslovenskih republika koji imaju rukopis neobjavljene zbirke.\nPrvonagrađenom Centar za kulturu Plužine snosi troškove štampanja neobjavljenog rukopisa, atri nagrađena pjesnika stiču pravo učešća na 43. pjesničkim susretima “Pjesnička riječ na izvoru Pive”, koji će se održati 19. i 20. jula 2013.\nRukopisi se šalju u tri primjerka, potpisani šifrom. U posebnoj koverti se dostavlje rešenje šifre.\nKonkurs je otvoren do 05. 07. 2013. godine.\nsa naznakom “za konkurs Spasoje Pajo Blagojević”\nkonkurs neobjavljenja zbirka Piva pjesme Pjesnička riječ na izvoru Pive Plužine Spasoje Pajo Blagojević\nKonkursi\tFoto konkurs festivala “Lovefest” iz V…


MINISTAR SELAKOVIĆ NA JAVNOJ RASPRAVI O PREDLOGU NACIONALNE STRATEGIJE REFORME PRAVOSUĐA\n“Moramo biti svesni činjenice da, iako izrada i usvajanje kvalitetne Strategije i pratećeg akcionog plana jesu koraci od izuzetnog značaja za dalji tok reformi, ove aktivnosti predstavljaju samo mali deo posla koji je pred nama. Za postizanje cilja koji smo zacrtali neophodan je efikasan i nadziran proces implementacije, a čini se da nacrt nove Strategije predviđa mehanizme koji su za to adekvatni”, istakao je danas ministar pravde i državne uprave na javnoj raspravi o predlogu Nacionalne strategije reforme pravosuđa, koja je je bila organizovana u “Palati Srbija” u Beogradu.\nMinistar Seleković je ocenio da je teško stanje srpskog pravosuđa dodatno narušeno loše osmišljenom i još gore sprovedenom reformom 2009. godine. “Ta reforma je izazvala nezadovoljavajući rad VSS-a i DVT-a, neefikasnu mrežu sudova i tužilaštava, koja je rezultirala višemilionskim brojem nerešenih predmeta, nejednakom opterećenošću sudova i sudija brojem predmeta i predugim trajanjem sudskih postupaka”, naglasio je Selaković.\nOn je istakao da se nasuprot zatečenom stanju, na drugoj strani nalazi ideal kome danas težimo, a to je uspešno i kvalitetno pravosuđe.\n“Jaz između ove dve krajnosti je dubok, a upravo Strategija kojom se kreiraju reformski procesi u petogodišnjem periodu, predstavlja most kojim se on može premostiti”, rekao je ministar pravde i državne uprave.\n“Naš cilj je izgradnja nezavisnog i nepristrasnog pravosuđa u kome se postupa stručno, odgovorno, kvalitetno i efikasno. Pravosuđa koje zaslužuje poverenje građana i koje im pravdu čini dostupnom i dostižnom”, naglasio je ministar i dodao da samo u situaciji gde je nezavisnost pravosuđa praćena srazmernom odgovornošću i gde efikasnost ne podrazumeva samo brzinu, već i zakonito, stručno i nepristrasno postupanje uz racionalno raspolaganje resursima, može se govoriti o uspešnom i funkcionalnom pravosudnom sistemu.\nMinistar je rekao da je Ministarstvo insistiralo na potpunoj transparentnosti procesa izrade nacrta Strategije, kao i na tome da u njega budu uključeni predstavnici svih pravosudnih institucija, strukovnih udruženja, akademske zajednice, međunarodnih organizacija i nevladinog sektora. “Tekst Strategije koji je danas pred vama, rezultat je višemesečnog angažovanja radne grupe za izradu Strategije i tima eksperata Svetske banke”, zaključio je ministar.


28–30. maj 2014.\nPozivni kompozitorski konkurs za solo pesmu\nZbog katastrofalnih poplava u Srbiji i proglašene višednevne žalosti, Dani Josifa Marinkovića nisu održani u planiranom terminu (od 22. do 25. maja), nego nedelјu dana kasnije (28 – 30. maja).\nPosle višegodišnjeg lutanja 22. „Obzorja na Tisi“ su vratila svoju osnovnu koncepciju, obnovivši pozivni kompozitorski konkurs za solo pesmu, sve u cilјu reafirmisanja ovog, kod nas još uvek zapostavlјenog žanra.\nPrvog dana manifestacije, organizator je ponudio samo jedan program, promociju publikacije Četrdeset godina dečjeg muzičkog izvođaštva u Vranjevu (1972–2012) Slobodana Blažina, profesora razredne nastave u OŠ „Josif Marinković“ u Novom Bečeju.\nO knjizi su govorile Jelena Paulјev, istoričarka umetnosti, a u ime izdavača Agneš Đukičin, direktorka Narodne biblioteke u Novom Bečeju. U kraćem muzičkom programu su učestvovali: Slaven Balać (klarinet), Mirjana Balać (klavir), Srđan Grahovac i Slobodan Blažin (duo harmonika) i Daniel Mesaroš (klavir).\nOrganizatori „Obzorja“ su, imajući u vidu da je naneta ogromna materijalna šteta usled katastrofalnih poplava koje su u maju 2014. zadesile Srbiju, odlučili da manifestacija ima humanitrani karakter. Sva sredstva, koja su prikuplјena kao dobrovolјni prilozi za vreme trodnevnog trajanja festivala, uplaćena su na namenski račun za sanaciju šteta izazvanih poplavama.\nPremijerno izvođenje solo pesama\nCentralni događaj manifestacije (29. maja) bilo je predstavlјanje solo pesama koje su pristigle na pozivni kompozitorski konkurs, kojem se odazvalo 13 autora. Posle pozdravne reči Novice Blažina, direktora Doma kulture, festival je zvanično otvorio Radoslav Petković, podsekretar u Pokrajinskom sekretarijatu za kulturu i javno informisanje AP Vojvodine, da bi potom prigodnu besedu, u čast Josifa Marinkovića, kazivala muzikolog Marina Marković iz Beograda.\nŽiri u sastavu Vesna Šouc Tričković (predsednik), Marina Trajković Bidžovski i Marina Marković, doneo je odluku da prvu nagradu dodeli Milani Stojadinović Milić, vanrednom profesoru na Katedri za muzičku teoriju Fakulteta muzičke umetnosti u Beogradu, dobitnici nagrada „Josip Slavenski“ i „Vasilije Mokranjac“, više nagrada Udruženja kompozitora Srbije, kao i Oktobarske nagrade grada Beograda za studente. Priznati je stvaralac i autorka nekoliko teorijskih radove na temu harmonske analize i metodike nastave predmeta Harmonija sa harmonskom analizom.\nDruga nagrada pripala je Milošu Zatkaliku, kompozitoru i muzičkom teoretičaru, dugogodišnjem učesniku novobečejskog takmičenja (peto učešće), redovnom profesoru na Katedri za muzičku teoriju FMU u Beogradu, članu Predsedništva Udruženja kompozitora Srbije i žirija Mokranjčeve nagrade. Zatkalik je i autor prvog domaćeg udžbenika muzičke analize u elektronskoj formi.\nČetvrto učešće na kompozitorskom konkursu, Minta Aleksinački, nekadašnji urednik i povremeni dirigent Hora RTB i producent u Muzičkoj produkciji Radio televizije Beograd, krunisao je trećom nagradom.\nPosle dugogodišnje pauze, obnovlјenu Nagradu publike osvojio je Mirolјub Aranđelović Rasinski, dobitnik više prvih nagrada na republičkim i saveznim takmičenjima, kao i dve plakete „Josip Slavenski“ za komponovanje, „Sterijine nagrade“ i šest nagrada „Joakim Vujić“. Napisao je muziku za 300 pozorišnih predstava, televizijskih drama, kratkometražnih filmova i TV serija, a autor je muzike za najveće srpske kulturne manifestacije.\nMilana Stojadinović Milić (1962) – Plava pesma\nMiloš Zatkalik (1959) – Historia de un balcón\nMinta Aleksinački (1947) – Nepogoda\nMirolјub Aranđelović Rasinski (1957) – Dositejeva staza\nKviz i tamburaši za kraj\nTrećeg dana „Obzorja“, 30. maja, u prepodnevnim satima održan je kviz učenika osnovnih škola, pod nazivom „Josif Marinković – muzičko putovanje“.\nPobedila je ekipa OŠ „Dr Đorđe Joanović“ iz Novog Miloševa, u sastavu Grlica Golušin, Dejan Filipov i Slađana Stojkov, koju je pripremala profesorka muzike Aleksandra Krstić. Drugo mesto pripalo je učenicima OŠ „Stančić Milan Uča“ iz Kumana, a treće OŠ „Dositej Obradović“ iz Bočara, ove dve ekipe pripremala je nastavnica muzike Snežana Jelić.\nDani Josifa Marinkovića su svoje 22. izdanje, kao i prethodne godine, zaokružili svojevrsnim žanrovskim iskorakom, koncertom Nemanje Nešića i Tamburaškog orkestra „Zorule“ iz Novog Sada, pod rukovodstvom Zorana Bugarskog Brice.\nPrvi deo koncerta novosadskih tamburaša protekao je u znaku aranžmana filmske muzike, dok su u drugom delu izvedena ostvarenja popularne muzike, koje su priredili, odnosno komponovali, braća Nešić (Nemanja vokal i gitara, Svetozar klavir) na stihove novobečejskog pesnika Miloša Galetina. U programu su učestvovali i Vladimir Ćuković (violina) i Jovan Letić (harmonika).\nPovolјnom utisku trodnevne manifestacije doprinela je i maštovita scenografija pozornice, koju je kreirala Timea Čajka, dizajner grafike iz Novog Bečeja.\nIzložba o operskoj divi\nU okviru pratećeg programa festivala, u galeriji „Selo“ posetioci su mogli da vide izložbu Život i umetnost Teodore Boberić – Arsenović, o poznatoj operskoj divi, glumici Narodnog pozorišta u Beogradu, izvođaču narodnih pesama Radio Beograda i prvoj lepotici srpske kinematografije, rođenoj u Vranjevu.\nBio je ovo, posle 18 godina, rimejk izložbe o Teodori Boberić – Arsenović (1885–1960) koju je organizovao Pozorišni muzej Srbije, na „Obzorjima“ 1996. godine.\nTeodora se smatra jednom od najuspešnijih glumica Narodnog pozorišta u Beogradu. Ostvarila se kao interpretator nosećih uloga u popularnim komadima sa pevanjem (Koštana, Tašana, Čučuk Stana), ali i kao pionir srpske Opere, gde je tumačila važne uloge kao što su Acučena u operi Trubadur i Karmen u istoimenom delu.\nTokom života nagrađivana je Ordenima Svetog Save IV i V reda, zatim od bugarskog kralјa Borisa Trećeg Narodnim ordenom za građanske zasluge, skupocenim prstenom, darom kralјa Aleksandra Karađorđevića, kao i Ordenom rada I i II reda.\nO postavci i svojoj prvoj autorskoj izložbi Jelene Paulјev, istoričarke umetnosti iz Novog Bečeja, je u katalogu napisala: „Izložba predstavlјa pokušaj osvrta na ličnost i karijeru umetnice rođene u našem gradu, čiji je rad imao veliki uticaj na istoriju, pozorišta, muzike i kulture našeg naroda“.\nIzložba Život i umetnost Teodore Boberić – Arsenović predstavlјena je i beogradskoj publici, od 17. marta do 20. maja 2016. godine. Postavka je bila izložena u Muzeju Narodnog pozorišta u Beogradu, gde je Teodora provela svoj radni vek i ostvarila uspešnu karijeru od 1906. do 1956. godine.\nTags: Jelena Pauljev,\tStevan Davidović,\tObzorja na Tisi\nPozorište\t2 Vladimir Glavaš\t8 Glavaševa kuća\t11 Škole\t44 Dizači tegova\t13 Izložba\t4 Muzika\t17 Karolj Andre\t115 Potiska Vila\t15 1942\t1 Dom kulture\t26 Konstantin Vukov\t2 Matejski brod\t3 Aleksandar Kasaš\t17 Kafana\t1 Vasilije Ostroški\t23 lov i ribolov\t30 Duško Letić\t42 Vranjevo\t28 Trgovina\t3


Dačić sa ukrajinskim ambasadorom o intenziviranju saradnje - Politika - Dnevni list Danas\nPočetna » Politika » Dačić sa ukrajinskim ambasadorom o intenziviranju saradnje\nMinistar spoljnih poslova Srbije Ivica Dačić razgovarao je danas sa ambasadorom Ukrajine u Beogradu Oleksandrom Aleksandrovičem o intenziviranju odnosa dve zemlje u svim oblastima od zajedničkog interesa, saopštio je njegov kabinet.\n2Piše: Beta 08. januara 2020. 16.56\n„Posebno je naglašen značaj razvoja saradnje na ekonomskom planu, s obzirom na potencijale i interes dve zemlje“, navodi se u saopštenju.\nDodaje se da je „istaknuta potreba proširenja ugovorno-pravne baze između dve države“.\nU razgovoru je, kako se navodi iskazana zahvalnost Ukrajini na podršci teritorijalnom integritetu i suverenitetu Srbije, kao i na stavu Ukrajine o nepriznavanju jednostrano proglašene nezavisnosti Kosova.\nPovodom pogibije ukrajinskih državljana u avionskoj nesreći 8. januara ove godine u Iranu, ministar Dačić je ambasadoru Ukrajine izrazio saučešće.\nIvica Dačić, Oleksandr Aleksandrović, SrbijaBeograd\nDačić: Orbanovo otkrivanje spomen-ploče Srbija ne shvata kao pretnju\n08. januara 2020. u 23.59\nA na kom jeziku su see sporazumevali…? Znakovnom I’ll je Gljivica drzao mikrofon…Pesmom da mu kaze.!!!ahahhahahah..Ja se duboko stidim sto je ovaj slager pevac ministar spoljnih poslova..Alo ljudi..ovo nam je vrhovni spijun…Pored Bate kojeg ne da ..ne da ni ovog pajaca..ahahahahahahOvaj nije zanatlija…pa to malo brine\n09. januara 2020. u 09.45\noćemo li povećati izvoz oružja u ukrajinu ?